Održana sjednica Disciplinske komisije NS FBiH: Kazne za 16. i 17. kolo – Magazin Plus\nHome/Održana sjednica Disciplinske komisije NS FBiH: Kazne za 16. i 17. kolo\nHAFIZOVIĆ KENAN, igrač NK „Bratstvo“- Gračanica zbog prekršaja iz članka 44. DP NS/FS BiH na utakmici 17. kola Prve lige FBiH: FK „Sloboda“ – NK „Bratstvo“, kažnjava se ZABRANOM IGRANJA dvije (2) PRVENSTVENE ili KUP UTAKMICE.\nFK “RADNIČKI” Lukavac, zbog prekršaja iz članka 52. DP NS/FS,\nna utakmici 17. kola Prve lige FBiH: FK „Sloboda“ – NK „Bratstvo“, kažnjava se NOVČANOM KAZNOM od 300 KM.\nPrijava NK “Bosna” Visoko protiv trenera FK “Radnički” Lukavac na utakmici 17. kola Prve lige FBiH: FK “Radnički” – NK “Bosna” na osnovu članaka 96. i 97. DP NS/FS BiH, odbacuje se kao neosnovana.\nVOJVODIĆ DARKO, trener FK “Radnički” Lukavac zbog prekršaja iz članka 43. DP NS/FS BiH na utakmici 16. kola Prve lige FBiH kažnjava se novčanom kaznom od 500 (petstotina) KM.\nLIVAJA IVAN, igrač NK „Vitez“-Vitez zbog prekršaja iz članka 44. DP NS/FS BiH na utakmici 16. kola Prve lige FBiH: NK „Bosna“ – NK „Vitez“, kažnjava se ZABRANOM IGRANJA jedne (1) PRVENSTVENE ili KUP UTAKMICE.\nKADRIĆ KERIM, igrač NK „Bratstvo“- Gračanica zbog prekršaja iz članka 43. DP NS/FS BiH na utakmici 16. kola Prve lige FBiH: NK „Bratstvo“ – NK „Radnički“, kažnjava se ZABRANOM IGRANJA jedne (1) PRVENSTVENE ili KUP UTAKMICE.\nTRUMIĆ ELDIN, igrač NK „Radnički“- Lukavac zbog prekršaja iz članka 43. DP NS/FS BiH na utakmici 16. kola Prve lige FBiH: NK „Bratstvo“ – NK „Radnički“, kažnjava se ZABRANOM IGRANJA jedne (1) PRVENSTVENE ili KUP UTAKMICE.\nNK “BRATSTVO” Gračanica, zbog prekršaja iz članka 52. DP NS/FS, na utakmici 16. kola Prve lige FBiH: NK „Bratstvo“ – FK „Radnički“, kažnjava se novčanom kaznom od 300 KM.\nFK “RADNIČKI” Lukavac, zbog prekršaja iz članka 52. DP NS/FS, na utakmici 16. kola Prve lige FBiH: NK „Bratstvo“ – FK „Radnički“, kažnjava se novčanom kaznom od 300 KM.\nFK “RUDAR” Kakanj zbog prekršaja iz članka 67. DP NS/FS BiH i zanemarivanja obaveza iz člana 19. Propozicija natjecanja za prvenstvo nogometnih liga Federacije BiH za takmičarsku 2012/2013 (klub nije osigurao licenciranog službenog predstavnika), kažnjava se OPOMENOM.\nNK “KRAJIŠNIK” Velika Kladuša, zbog prekršaja iz članka 58 DP NS/FS BiH (odustajanje od takmičenja) kažnjava se VRAĆANJEM U NAJNIŽI STEPEN TAKMIČENJA I ŠEST NEGATIVNIH BODOVA ZA NAREDNU TAKMIČARSKU SEZONU.\nVideo: Press konferencija - Pjanić sutra odlučuje, a ostali su spremni


Ćurčić: Osećamo pitisak, on uvek postoji\nBeta\t 22. marta 2016. 21:25\nSelektor fudbalske reprezentacije Srbije Radovan Ćurčić priznao je da njegov tim oseća pritisak pred prijateljski meč sa Poljskom, posle neuspeha u kvalifikacijama za Evropsko prvenstvo i loših igara nacionalnog tima.\n“Očigledno da je sve teže raditi, uostalom to i sami vidite, a u minulom periodu bilo je mnogo i dobrih i loših stvari. Uloženo je mnogo napora, znamo takođe koliko možemo i šta hoćemo, a to je plasman na SP u Rusiji koje za naš fudbal ima neprocenjivi značaj. A pritisak uvek postoji.U ovom poslu ili jesi ili nisi, ja mislim da jesam”, rekao je Ćurčić novinarima u Poznanju.\nSrbija je danas doputovala u Poljsku, sa kojom će sutra igra prijateljski meč. Nacionalni tim ispraćen je iz zemlje uz potrese, pošto su Dušan Tadić i Nemanja Gudelj javno saopštili da više neće igrati za reprezentaciju dok je Ćurčić selektor.\n“Ja mogu da govorim o momcima koji su ovde, igračima za koje sam siguran da će protiv Poljske dati svoj maksimum i pokušati da pobede veoma jakog rivala. I ako u tome ne uspeju, a daju svoj maksimum, javnost će to znati da prepozna. Oni igraju za reprezentaciju, za dres svoje države, ‘ajde da kažem i selektora, da ne bude sutra naslov u novinama, igraju za reprezentaciju, ne igraju za selektora”, rekao je Ćurčić uz osmeh.\nPoljska je ubedljivo izborila plasman na Evropsko prvenstvo, a najbolji strelac kvalifikacija bio je Robert Levandovski.\n“Sigurno da je Levandovski prva zvezda poljske reprezentacije, ali njihova najveća snaga leži u timskoj igri. Oni kao tim sjajno funkcionišu a to se najbolje videlo u minulim kvalifikacijama kada su igrali zaista dobro”, rekao je Ćurčić.\nPoljski novinari pitali su selektora da li će 23-godišnji igrač Poznanja Darko Jeftić možda dobiti poziv za nacionalni tim, iako je igrao za sve mladje selekcije Švajcarske.\n“Da. Otkriću vam da ćemo u četvrtak razgovarati, jer radi se o veoma interesantnom i zanimljivom igraču”, rekao je Ćurčić.\nKapiten Branislav Ivanović veruje da Srbija sutra može ostvariti rezultat koji bi popravio ambijent oko najboljeg nacionalnog tima.\n“Fudbal je timska igra i moramo da budemo tim ako želimo dobar rezultat. Ja zaista verujem da će tako biti, pokažemo timski duh i nadam se ostvariti pobedu”, rekao je kapiten Srbije.\nIvanović se složio sa selektorom da je timska igra najveća snaga Poljske.\n“Znamo svi da se radi o jednom od najboljih napadača na svetu, ali njihova prava snaga je tim. Igraju fantastičan presing, gotovo neverovatan. U kvalifikacijama su demonstrirali silu, bili veoma ubedljivi i znamo dobro koliko nas težak posao očekuje”, rekao je Ivanović.\nDesni bek “orlova” ocenio je da Srbija ovom utakmicom počinje kvalifikacije za Svetsko prvenstvo 2018.\n“Ovom utakmicom počinjemo pripreme za SP u Rusiji, a prioritet je da popravimo utisak posle poraza u Češkoj i, naravno, promenimo raspoloženje. Mi to hoćemo, verujem i da možemo”, rekao je Ivanović.


Centar savremene politike (European Western Balkans) 25.11.2021.\nPrivremeno nadzorno telo za praćenje medija u izbornoj kampanji održalo je konstitutivnu sednicu prošlog petka, 62 dana od kraja druge runde međustranačkog dijaloga uz posredovanje EU. Ispod radara javnosti je prošla informacija da je rok za formiranje tela bio 30 dana.\nKasnilo se sa primenom ove mere, a kasni se trenutno i sa svim drugim merama za koje su postavljeni rokovi. Skoro nijedna od 16 mera još nije sprovedena, a do raspisivanja vanrednih parlamentarnih izbora ostalo je oko dva i po meseca.\nDodatno, čak i kada bi sve bile mere primenjene, i dalje ostaje pitanje da li bi one proizvele pozitivan efekat na izborne uslove. Podsetimo, organizacije civilnog društva kao što su Crta i BIRODI odmah nakon poslednje runde dijaloga izrazile su sumnju da ono što je dogovoreno može da reši nagomilane probleme sa izbornim uslovima u Srbiji.\nU međuvremenu, prve reakcije koje su stigle od predstavnika Evropskog parlamenta i Evropske komisije mahom su opisivale dijalog u pozitivnim tonovima. Ostaje da se vidi da li će nakon ovog tempa sprovođenja, ali i kritika same sadržine sporazuma, one ostati takve i u narednim mesecima.\nGde god je određen rok – kasni se\nUspostavljanje Privremenog nadzornog tela kasnilo je preko mesec dana, što je sa sobom povuklo i kašnjenje drugih mera, za koje je bilo neophodno da to telo počne sa radom. Bilo je predviđeno da Regulatorno telo za elektronske medije (REM) usvoji novi pravilnik za javne medijske servise, preporuke za privatne televizije i pripremi novu metodologiju za praćenje medija, sve u konsultaciji sa Privremenim nadzornim telom.\nRokovi za donošenje svih ovih dokumenata bili su najviše 30 dana od uspostavljanja Privremenog nadzornog tela. Da je ono otpočelo sa radom 18. oktobra, kako je predviđeno, već sada bi bili pripremljeni svi ovi dokumenti, ali na njih se još uvek čeka.\nDeo kašnjenja u formiranju Privremenog nadzornog tela mogao bi se povezati i sa odbijanjem grupacija oko Stranke slobode i pravde, odnosno Narodne stranke, da predlože svoje kandidate za članstvo u Privremenom nadzornom telu. Produžen je rok za popunjavanje preostalog mesta do 26. novembra.\nSednica međustranačkog dijaloga, septembar 2021; Foto: Delegacija EU u Srbiji\nMeđutim, neke druge aktivnosti zavisile su samo od volje vlasti, a učešće opozicije nije bilo neophodno. Bilo je predviđeno da se u roku od 60 dana od održavanja međustranačkog dijaloga proširi sastav Republičke izborne komisije, kao i da se izmeni Zakon o elektronskim medijima, kako bi se mediji obavezali da objave svoje tarife za političko oglašavanje pre kampanje.\nOvaj rok – 17. novembar – je došao i prošao, bez da su ove dve stavke uopšte stavljene na dnevni red Narodne skupštine, koja je zadužena za njihovo ispunjavanje.\nPored ovih mera, u tabeli su se našle i one za koje nisu predviđeni rokovi, poput reforme finansiranja izborne kampanje i unapređivanja borbe protiv zloupotrebe javne funkcije i javnih resursa. Nema informacija da je išta od ovog sprovedeno. U oktobru je objavljen broj birača po opštinama na sajtu Jedinstvenog biračkog spiska – to je jedina mera, pored osnivanja Privremenog nadzornog tela, koja je počela da se primenjuje.\nSve to je, i dalje, samo jedna strana ove priče.\nA šta i da su mere primenjene?\nOdmah po objavljivanju mera, organizacija Crta je ocenila da su one nedovoljne za poboljšanje izbornih uslova, pre svega u ključnim oblastima medijske neravnopravnosti, zloupotrebe javnih resursa i javnih funkcija i pritisaka na birače. Biro za društvena istraživanja (BIRODI) ocenio je da je profiter dijaloga Aleksandar Vučić jer „mehanizmi njegove lične vlasti“ nisu bili tema predloženih mera.\nVećinski deo opozicije koja je bojkotovala izbore 2020. saglasio se sa ovim ocenama i odlučio da ne učestvuje u sprovođenju mera i nakon dodatnog poziva posrednika iz Evropskog parlamenta da promene stav.\nPolitikolog Boban Stojanović kaže za European Western Balkans da je za njega ovaj potez opozicije logičan.\n„To su uradili iz prostog razloga što smatraju da tela koja su formirana jednostavno ne garantuju da će se bilo šta promeniti. Ako govorimo o Privremenom nadzornom telu za medije, sama njegova koncepcija i, uopšte, nadležnosti, sastav i slično, jednostavno ne pokazuju da će to telo imati bilo kakav uticaj na izborne uslove“, kaže Stojanović.\nPodsetimo – Privremeno nadzorno telo ima 12 članova, od toga šest iz Regulatornog tela za elektronske medije, tri koje je predložila opozicija koja je učestvovala u dijalogu bez posredovanja i tri koje bi trebalo da predloži opozicija iz dijaloga uz posredovanje. U nadležnosti mu je davanje mišljenja na rad medija, REM-a i drugih institucija i konsultacija sa REM-om u izradi dokumenata od značaja za izbornu kampanju.\n„Čak i sama njegova uloga, da samo daje mišljenje bez ikakvih (izvršnih) nadležnosti, od starta je govorila da učestvovanje u takvom telu i nema neke preterane koristi. Sa te strane, meni je potpuno logično i razumno zašto opozicija nije pristala da učestvuje u tome, jer je dijalog trebalo da dovede do formiranja tela ili bilo kakvih mehanizama koji će garantovati sprovođenje određenih odluka koje za cilj imaju ravnopravnost u političkom takmičenju“, kaže Stojanović.\nOn posebno naglašava činjenicu da ovo telo čine članovi REM-a, iako je upravo zbog njihovog lošeg rada je novo telo i formirano. Zbog toga ne očekuje pozitivan doprinos ovog tela izbornom takmičenju.\n„Ne postoje mehanizimi ljudi koji su tamo da utiču na medijsku sliku i ne očekujem ništa drugačije nego do sada – odluke REM-a sa jedne strane i realni monitoring organizacija civilnog društva sa druge strane, i sada samo imamo neke ljude (iz Privremenog nadzornog tela) koji će dodatno o tome da pričaju u nezavisnim medijima, bez ikakvog izvršnog uticaja“, zaključuje Stojanović.\nBilo je, sa druge strane, i onih koji su smatrali da je vredelo ući u Privremeno nadzorno telo. Profesor Fakulteta političkih nauka Rade Veljanovski, koji je postao član na predlog grupacije oko Socijaldemokratske stranke, optužio je stranke koje su se povukle iz dijaloga za povlačenje sa poprišta borbe i ocenio da su njihovi zahtevi, koji nisu usvojeni u dijalogu, bili nerealistični.\n„Ja nemam iluziju da ćemo mi poboljšati situaciju potpuno, ali potrudićemo se da se poboljšaju ti uslovi… Koliko ćemo mi toga da uspemo, ja mislim da je bolje da o tome razgovaramo kasnije. Sada vidim da ljudi govore da to ne može – otkud znate da ne može? Videćemo, sačekajte ljudi“, izjavio je Veljanovski tokom gostovanja na televiziji N1.\nI pored ovakvih argumenata, ne postoje signali da će cela opozicija učestvovati u sprovođenju mera. Uz ovu činjenicu, i način na koji se mere utvrđene u dijalogu do sada (ne) sprovode, otvara se pitanje da li će Evropska unija morati da revidira svoju ocenu ovog procesa.\nPozitivne ocene dijaloga urušavaju kredibilitet Evropskog parlamenta?\nPrve reakcije koje su stigle od predstavnika Evropske unije na ishod dijaloga bile su mahom pozitivne. Tako je jedan od posrednika, izvestilac Evropskog parlamenta za Srbiju Vladimir Bilčik, po okončanju razgovora 18. septembra, mere opisao kao „značajan iskorak“ i „ohrabrujući korak napred“.\nJoš bolje ocene izneo je evropski komesar za proširenje Oliver Varhelji, koji je na predstavljanju izveštaja o državama kandidatima u Evropskom parlamentu 19. oktobra čestitao poslanicima Tanji Fajon i Vladimiru Bilčiku na „uspešnoj misiji koju su obavili“ u međustranačkom dijalogu.\nDesetak dana kasnije održan je i redovan Parlamentarni odbor za stabilizaciju i pridruživanje u kojem su učestvovali poslanici Evropskog parlamenta i poslanici Narodne skupštine Srbije, a zaključci koji su usvojeni tom prilikom pozdravili su, kako je navedeno, „ogroman doprinos kofasilitatora i set mera koje su oni predložili“.\nKo-predsedavajuća Tanja Fajon tokom sastanka POSP-a u Briselu; Foto: Twitter / @tfajon\nDonekle drugačije tonove poslala je Tanja Fajon u izjavi za N1 ovog meseca.\n“Nismo zadovoljni dogovorom, ali napravili smo sve što je bilo u našoj moći, kao medijatori u procesu“, rekla je Fajon, najavljujući skori dolazak posrednika u Srbiju kako bi se ispratilo ispunjavanje mera.\nIgor Bandović, direktor Beogradskog centra za bezbednosnu politiku, ocenjuje za European Western Balkans da je Evropski parlament, koji je pokazao volju da posreduje u dijalogu vlasti i opozicije, svoj posao uradio površno i bez ulaženja i razumevanje kompleksne prirode zarobljene države u Srbiji, stanja medija a time i samog izbornog procesa.\n„Ukoliko im je stalo do kredibiliteta institucija EU u Srbiji, oni će morati da preispitaju svoje ocene oko uspešnosti procesa međustranačkog dijaloga“, naglašava on.\nKada je reč o daljem angažmanu ove institucije u Srbiji, Bandović poručuje da, u uslovima u kojima nasilje na biračkim mestima nije isključeno, institucije EU, a naročito Evropski parlament i njegovi predstavnici, moraju da pokažu sposobnost da se nose sa političkom krizom u Srbiji koja preti da izmakne kontroli.\n„Zbog toga, pored sopstvenog autoriteta, predstavnici EP u svom daljem angažovanju moraju da nađu način da dobiju podršku drugih EU institucija a naročito Evropske komisije kao i država članica. Oni moraju, ukoliko se uključe, garantovati fer i poštene izbore u Srbiji, jer su preuzeli odgovornost za to, umešavši se u međustranački dijalog a time i u izborni proces“, kaže direktor BCBP.\nTakođe, zaključuje Bandović, novi predstavnici Evropskog parlamenta bi trebalo da budu uključeni u proces, a čitav tim mora da ima elementarno znanje i dovoljno iskustva da obavi ovakav posao.\n„U tom smislu, lokalni stručnjaci, nevladine organizacije bi mogle da pomognu dok ne bude prekasno“, kaže on.\nNema ohrabrujućih signala za nastavak procesa\nTeorijski, međustranački dijalozi ne bi bili ni potrebni da je vlast u dobroj veri primenila sve preporuke koje je OEBS-ova Kancelarija za demokratske institucije i ljudska prava (ODIHR) dala nakon više izbornih ciklusa poslednjih godina.\nKako za naš portal podseća Tamara Branković, menadžerka istraživačkog tima Crte, 2020. je ODIHR ocenio da od 56 analiziranih preporuka upućivanih Srbiji od 2012. godine, nijedna nije ispunjena u potpunosti.\nProšle godine vlast je dobila dodatnih 29 preporuka, a njihovo ispunjavanje možda je i najbolji indikator ozbiljnosti kojom vlast pristupa izbornim uslovima, jer ovaj proces ne bi trebalo da zavisi od dogovora između političkih partija. Vlada je nakon izbora obnovila rad Radne grupe za saradnju sa OEBS-om, ali na zvaničnom sajtu ovog tela postoje samo dve objave iz 2021. godine: jedna od 1. marta i druga od 16. aprila, obe o konsultacijama o ovom procesu.\nDokle se stiglo sa ispunjavanjem ODIHR-ovih preporuka teško je utvrditi. Tamara Branković kaže da ispunjenost može da bude ocenjena tek nakon izbora, kako bi se videlo kako će eventualne promene izgledati u praksi.\nOna napominje da neke od mera dogovorenih u dva koloseka međustranačkog dijaloga jesu na liniji preporuka koje je ODIHR uputio Srbiji.\n„Međutim, sporazumi zanemaruju ključne probleme u izborima ili se nedovoljno ili neadekvatno njima bave – od ravnomerne medijske zastupljenosti, preko zloupotrebe javnih resursa i pritisaka na birače, do zaštite izbornih prava. Dakle, čak i u oblastima u kojima međustranački dijalozi jesu odgovarali na preporuke ODIHR-a, dogovorene mere, kao i vreme preostalo do izbora, ne ulivaju poverenje da će izborni uslovi biti suštinski bolji“, zaključuje Branković.\nU međuvremenu, jedan od poslednjih „lakmus papira“ izbornih uslova u Srbiji bili su lokalni izbori u Negotinu održani sredinom oktobra, koji su okončani optužbama opozicione Narodne stranke da je vlast privodila članove njihovih biračkih odbora kako bi manipulisala izbornim rezultatima. Ove optužbe nisu dobile pravni epilog.\nOvi događaji, zajedno sa istraživanjima koji pokazuju da je medijska ravnoteža i dalje nedostižan cilj na televizijama sa nacionalnom frekvencijom i najavama vlasti da će funkcionersku kampanju prekinuti samo u poslednjih deset dana pred izbore, ne ostavljaju prostor za optimizam građanima da će, sa ili bez posredovanja EU, na proleće glasati na poštenijim izborima.


Erdogan proglasio tromjesečno izvanredno stanje u Turskoj — Vijesti — Libela\n21.07.2016. 00:58:46 - Libela/Hina\nPokrajinski guverneri imat će veće ovlasti\nTayyip Erdogan proglasio je tromjesečno izvanredno stanje u Turskoj, rekavši da će to omogućiti vlastima brzu i efikasnu akciju protiv odgovornih za prošlotjedni neuspjeli pokušaj puča.\nTa je mjera, prema riječima turskog predsjednika, nužna za brzo iskorjenjivanje svih elemenata terorističke organizacije upletene u pokušaj puča.\nErdogan, koji je pokrenuo masovne čistke u državnim ustanovama nakon neuspjelog puča, rekao je da je uvođenje izvanrednog stanja u skladu s turskim ustavom te da njime ne krši vladavinu prava niti temeljne slobode turskih državljana/ki.\n"Cilj uvođenja izvanrednog stanja je omogućiti brze i efikasne korake protiv ove prijetnje demokraciji, vladavini prava i pravima i slobodama naših državljana", naglasio je.\nIzvanredno stanje, koje stupa na snagu nakon objave u turskim službenim novinama, omogućit će predsjedniku i kabinetu da zaobiđu parlament u donošenju novih zakona. Erdogan je rekao da će pokrajinski guverneri dobiti povećane ovlasti dok traje izvanredno stanje, dodajući da će oružane snage djelovati pod zapovjedništvom vlade.\n"Europa nema pravo kritizirati ovu odluku", dodao je Erdogan, pretpostavljajući da će Europska unija, koja sve više kritizira stanje u Turskoj biti zabrinuta ovom odlukom.\nTagovi: demokracija, diktatura, erdogan, izvanredno stanje, oružane snage, puč, turska, turski predsjednik, zaštita


NEMAČKI ANALITIČAR ŠOKIRAO ZAPAD: RUSIJI ĆE BITI UKINUTE SANKCIJE ZBOG KORONAVIRUSA I RUSKE VOJSKE U ITALIJI | Web-Tribune.com\nHome / AKTUELNO / NEMAČKI ANALITIČAR ŠOKIRAO ZAPAD: RUSIJI ĆE BITI UKINUTE SANKCIJE ZBOG KORONAVIRUSA I RUSKE VOJSKE U ITALIJI\n9. aprila 2020.\tAKTUELNO Leave a comment\nNemački politikolog Aleksandar Rar govorio je o preduslovima za pokretanje političkog procesa u Evropi kako bi se ukinule sankcije Rusiji.\nNedavni poziv Rusije i drugih država generalnom sekretaru UN-a da ukine sankcije brojnih zemalja koje sprečavaju globalnu borbu protiv koronavirusa COVID-19 zainteresovao je ne samo rusku stručnu zajednicu.\nNemački politikolog Aleksandar Rar prokomentarisao je situaciju u Nemačkoj i rekao da li će sankcije Rusiji zbog COVID-19 biti ukinute.\n“Rasprava o ukidanju sankcija u Evropi zaista se razbuktava,” izjavio je ekspert. Istovremeno je istakao da u Evropi još uvek nisu uspeli da u potpunosti shvate celokupnu katastrofalnu situaciju. Međutim, već sada možemo primetiti značajan porast pritiska na nemačku vladajuću klasu u ovom pitanju.\n„Čini mi se da će se za nekoliko nedelja tema ukidanja sankcija u Evropi čuti sve glasnije“, predviđa Rar.\nStručnjak je istakao da je za pokretanje procesa ukidanja sankcija Ruskoj Federaciji potrebna samo jedna zemlja da odluči da ide protiv antiruskog „sistema“ kolektivnog Zapada i da će politika sankcija protiv Ruske Federacije propasti.\nU tom kontekstu on aludira na Italiju, koja je odavno uspostavila partnerstvo s Moskvom i više puta izrazila nezadovoljstvo zbog nastavka antiruskog kursa EU.\nU svetlu nedavnih događaja i usred ruske pomoći Rimu, u borbi protiv COVID-19, može se očekivati da će, u doglednoj budućnosti, situacija u Evropi „sazreti“.\nU ovom trenutku, Italija je ta koja može da posluži kao pokretač procesa ukidanja antiruskih sankcija u EU.\n“Na to gledam optimistično”, rekao je Rar, komentarišući mogućnost ukidanja ruskih sankcija zbog COVID-19.\nPrevious BITKA ZA “SEVERNI TOK 2” UŠLA U NOVU FAZU- NEMAČKA SPREMA PREOKRET I OTPOR SAD\nNext EKSPERT POTVRDIO: POSTOJE LJUDI BEZ SIMPTOMA NA KORONU I PRENOSE DALJE- DUGO ĆE OVO TRAJATI


penzioneri - www.lobi-info.rs\npenzioneri - Page 2\nObjavljeno 12. marta 2020. 13. marta 2020.\nKako saznajemo, u narednih mesec dana svi penzioneri u Srbiji dobiće jednokratnu finansijsku pomoć, u minimalnom iznosu od 4.000 dinara, najavila je danas premijerka Ana Brnabić.\nPenzioneri sa Palilule uživali na besplatnom krstarenju rekama\nGradska opština Palilula organizovala je besplatno krstarenje za penzionere sa teritorije opštine, a tom prilikom najstariji Palilulci imali su priliku da uživaju u plovidbi Savom i Dunavom.\nProdaja godišnjih Busplus karata, za sva lica starija od 65 godina, za 2019. godinu, počinje od subote 12. januara, na svim prodajnim mestima BusPlus.\nObjavljeno 5. decembra 2018. 5. decembra 2018.\nZa podelu turističkih vaučera u narednoj godini Vlada Srbije odvojila je 400 miliona dinara. Država je budžetom za narednu godinu predvidela novac za podelu vaučera čija je pojedinačna vrednost 5.000 dinara. Planiran novac je dovoljan za podelu 80.000 vaučera, ali nije isključeno da Ministarstvo trgovine i turizma, tokom godine poveća budžet.\nRepublički fond za penzijsko i invalidsko osiguranje saopštio je da će od danas penzioneri iz devet beogradskih opština moći da preuzmu svoje penzionerske kartice, a među njima i penzioneri sa Palilule.


Državu Maharaštra pogodile su najjače kiše u protekle četiri decenije, tvrde strucnjači, a pljuskovi koji su trajali nekoliko dana ozbiljno su uticali na živote stotina hiljada ljudi kojima prete izlivanja reka i poplave, prenosi Rojters.\n- Oko 40 ljudi je i dalje zarobljeno i mali su izgledi da oni budu spašeni jer su više od 36 sati izolovani u blatu - rekao je jedan zvanicnik, koji je odbio da bude identifikovan jer nije ovlašćen da razgovora sa novinarima.\nU nekim delovima zapadne obale Indije palo i do 594 mm kiše, primoravajući vlasti da iseljavaju ljude iz ugroženih podrucja. Najveća količina padavina evidentirana je na brdskoj stanici Mahabalešvar, čak 60 cm za 24 sata.\n- Oko 90.000 ljudi je spaseno iz područja pogođenih poplavama - navodi se u izjavi vlade Maharaštre.\n- Situacija u Maharaštri se pažljivo prati i pruža se pomoć onima koji su ugroženi - napisao je premijer Modi na svom Tviternaloghu.


NATO lovci pokušali da presretnu ruske avione Tu-22 - Sputnjik Srbija\n09:33 02 Mart 2021\n22:31 25.07.2017 Preuzmite kraći link\nRuski lovci aktivno dočekivali strane „kolege“\nU saopštenju se navodi da su sa vazduhoplovne baze u Rumuniji poleteli lovci „Tajfun“ kako bi pratili dva ruska aviona. Avioni vazdušno-kosmičkih snaga Rusije leteli su u međunarodnom vazdušnom prostoru u blizini zone NATO-a.\nAvioni „Tajfun“ i Tu-22 nisu se nalazili u međusobnoj zoni vidljivosti. Britanski avioni vazdušne policije misije NATO-a pratili su ruske bombardera dok oni nisu napustili interesnu zonu Pakta.\nBritanski RAF je istakao da se ta operacija nije ni po čemu razlikovala od onih koje avioni Vojne alijanse izvršavaju tokom redovnih aktivnosti u drugim regionima.\n„To je bila uobičajena operacija koja se ni po čemu nije razlikovala od onoga što avijacija NATO-a čini redovno“, rekao je Endrju Kou, komandant eskadrile koja je bazirana u Rumuniji.\nRusija i NATO razmenili podatke o predstojećim vojnim vežbama\nTu-22M, presretanje, Tajfun, Crno more


04.09.2018 u 09:33\nTri srebra i prva olimpijska kvota za Srbiju\nZorana Arunović se okitila srebrnim odličjem u gađanju vazdušnim pištoljem. Damir Mikec je osvojio drugo mesto malokalibarskim pištoljem slobodnog izbora (50 metara), a ekipno srebro u ovoj disciplini prigrlio je tim Srbije u kome su uz Mikeca gađali i Duško Petrov i Dimitrije Grgić. Arunovićeva je osvajanjem medalje ispunila i olimpijsku kvotu i tako srpskom sportu donela prvu „vizu“ za Igre u Tokiju 2020. S obzirom da disciplina MK pištolj slobodnog izbora više nije u olimpijskom programu, u njoj se kvote nisu delile. Sem Arunovićeve, vazdušnim pištoljem se takmičila i Bobana Momčilović Veličković, zauzevši 22. mesto u konkurenciji tačno 100 takmičarki. U nadmetanju MK pištoljem slobodnog izbora, debitant Duško Petrov je stigao do 12, a Dimitrije Grgić do 20. pozicije


Trinaest godina od ubistva Zorana Đinđića - Sputnjik Srbija\n14:09 09 April 2020\n09:10 12.03.2016 (osveženo 10:29 12.03.2016) Preuzmite kraći link\nNavršilo se 13 godina od ubistva premijera Srbije i lidera DS–a Zorana Đinđića. Đinđić je bio prvi premijer Srbije posle pada režima Slobodana Miloševića 2000. godine.\nDanas se navršava trinaest godina od ubistva premijera Srbije i lidera Demokratske stranke Zorana Đinđića, koji je ubijen ispred sedišta Vlade Srbije 12. marta 2003. godine.\nU prvom saopštenju posle ubistva premijera, Vlada Srbije je kao organizatore i počinioce atentata označila kriminalce iz takozvanog zemunskog klana, a kao kolovođe grupe identifikovala nekadašnjeg komandanta raspuštene Jedinice za specijalne operacije (JSO) Milorada Ulemeka Legiju i šefove kriminalnog zemunskog klana Dušana Spasojevića Šiptara i Mileta Lukovića Kuma.\nĐinđić je u jednom od poslednjih intervjua pred ubistvo, a nakon neuspelog atentata 24. februara 2003. godine na auto–putu ispred Beogradske arene, demantovao tvrdnje da je sa takozvanim „crvenim beretkama“, pripadnicima JSO, sklopljen dogovor da 5. oktobra 2000. godine pomognu u zbacivanju Slobodana Miloševića u zamenu za „neko pravo iznad zakona“.\nU policijskoj akciji „Sablja“ uhapšeni su atentator na premijera bivši pomoćnik komandanta JSO Zvezdan Jovanović, njegovi pomagači i još nekoliko pripadnika te jedinice, kao i većina pripadnika zemunskog klana i drugih kriminalnih grupa u zemlji, a rasvetljena su neka nerazjašnjena ubistva iz prethodnih godina. U avgustu 2003. godine podignuta je optužnica protiv 44 osobe za učešće u ubistvu premijera Đinđića, a prvi na listi okrivljenih, Milorad Ulemek Legija, predao se srpskim vlastima 2. maja 2004. godine.\nZa organizovanje ubistva premijera na 40 godina zatvora osuđen je bivši komandant „crvenih beretki“ Milorad Ulemek. Na istu kaznu osuđen je i Zvezdan Jovanović, neposredni izvršilac ubistva i bivši Ulemekov zamenik. Te presude potvrdio je i Vrhovni sud Srbije 29. decembra 2008. godine.\nđinđić, godišnjica, ubistvo, Zoran Đinđić, Srbija


Koncert dua Floral u Istorijskom muzeju Srbije - Čupava Keleraba\nIstorijski muzej Srbije i udruženje „UNICA ART” imaju zadovoljstvo da Vas pozovu da u sredu 24. novembra u 19 časova prisustvujete koncertu dua „Floral”, četvrtom koncertu klasične i popularne muzike u okviru druge sezone ciklusa „Muzikom kroz muzej”, čiju realizaciju je pomogla „Banca Intesa”. Koncert se održava pod pokroviteljstvom Ministarstva za kulturu i informisanje Republike Srbije i Sekretarijata za kulturu grada Beograda.\nZainteresovani građani, koji žele uživo da prisustvuju koncertu, moraju da rezervišu mesto na telefon 064/ 858- 1296, jer je zbog epidemioloških mera ograničen broj posetilaca.\nSvi koji nisu u mogućnosti da prisustvuju koncertu ili blagovremeno ne rezervišu mesto, biće u prilici da pogledaju koncert na ju-tjub kanalu i fejsbuk strani Istorijskog muzeja Srbije već u četvrtak 25. novembra od 19 časova.\nOsobenost koncerata u okviru ciklusa „Muzikom kroz muzej” je i izvođenje po jedne numere iznenađenja od srpskih kompozitora iz muzičke arhivske građe Istorijskog muzeja Srbije.\nMuzikaduo Floral, flauta, Floral, harfa, Istorijski muzej Srbije, klasična muzika, koncert klasične muzike, muzika, Muzikom kroz muzej, najava, vesti, vesti iz klasične muzike, vesti iz muzike, vesti klasična muzika, vesti muzika


UNDP BiH podržao stvaranje novih radnih mjesta – Radio Feral\n30/03/2017 30/03/2017 Mirza Musanovic\t0 Comments\nPredstavnici Razvojnog programa Ujedinjenih nacija u BiH (UNDP BiH) i Federalnog zavoda za zapošljavanje potpisali su danas Memorandum o razumijevanju s ciljem jačanja međuagencijske saradnje na stvaranju novih radnih mjesta i razvoju vještina u skladu s potrebama na tržištu rada.\nOčekuje se da će ta saradnja direktno pridonijeti daljem razvoju poduzetništva i poboljšanju prilika za zapošljavanje za osobe koje trenutno traže posao na tržištu rada. Težište saradnje u početku će biti stavljeno na korištenje potencijala zapošljavanja u novoosnovanim (start-up) i izvozno orijentisanim preduzećima u FBiH.\nFokusiranjem na stručnu obuku, to partnerstvo će također pridonijeti provedbi Reformske agende BiH, odgovorajući na urgentnu potrebu da se reaguje na pozive poslodavaca za reformu tržišta rada, koje bi tako postalo efikasnije i više orijentisano ka potrebama privatnog sektora.\nStručna obuka, koja će biti provedena kao rezultat saradnje UNDP-a BiH i Federalnog zavoda za zapošljavanje, doprinijet će prevladavanju jaza u vještinama koje traži tržište rada i stvaranju novih radnih mjesta u lokalnim zajednicama.\nCeremonija potpisivanja bila je prilika da se razmotre i neke od najčešćih prepreka za poslovanje u Bosni i Hercegovini kao što su pristup finansiranju te nedostatak kvalificiranih radnika. Partneri su saglasni da su koordinacija i udruživanje resursa ključni preduvjeti za smanjenje nezaposlenosti, kao jednog od ključnih izazova s kojim se država suočava.\n← Izuzetno visoke i oštre kazne za nevakcinisanje djece u BiH\nPorast doznaka iz inozemstva: Dijaspora poslala 3,57 milijardi KM →


Svrha studijskog programa diplomskih akademskih studija Vojnomašinsko inženjerstvo je osposobljavanje oficira Tehničke službe – specijalnost Naoružanje i Borbena vozila u skladu sa misijama i zadacima Vojske Srbije, kao i diplomiranog inženjera mašinstva.\nRealizacijom ovog studijskog programa, oficiri Tehničke službe – specijalnosti naoružanje i borbena vozila dopunjuju znanja stečena na osnovnim akademskim studijama i osposobljavaju se za rad na početnim ali i neposredno višim dužnostima u okviru specijalnosti i službe.\nDiplomske akademske studije izvode se tokom jedne akademske godine (dva semestra). Ukupan broj ESPB koje student treba da skupi da bi završio ovaj stepen studija je 60.\nOficiri – diplomirani inženjeri vojnomašinskog inženjerstva biće osposobljeni za rešavanje složenijih tehničko-tehnoloških problema na početnim i neposredno višim dužnostima, koje su u vezi sa tehnologijom i organizacijom održavanja naoružanja, borbenih i neborbenih vozila u skladu sa misijama i zadacima Vojske Srbije.\nStudijski program diplomskih akademskih studija Vojnomašinskog inženjerstva realizuje se u dva izborna područja – modula: Naoružanje i Borbena vozila.\nStudent stuče diplomu diplomiranog inženjera mašinstva ako u predviđenom roku ispuni sve obaveze propisane studijskim programom i tako ostvari 60 ESPB. Osim diplome, studentu se izdaje i Dodatak diplomi koji označava kompe¬tencije studenta za profesionalnog oficira u Tehničkoj službi – specijalnost Naoružanje i Borbena vozila, kao i za diplomiranog inženjera vojnomašinskog inženjerstva.


Pogubno spojena sa mnogo jačom sestrom koja se zove "mediji", kultura je i u samom Ministarstvu za medije i kulturu ostavljena po strani, a kulturni problemi shvatali su se samo kada se neko pozorište pobuni i prekine rad tražeći veće plate.\nDANI EVROPE 2004: Otvaranje izložbe Marka Velka u galeriji "Haos"\nForum za kulturu u prethodne dve godine držao se izjave Žana Monea, jednog od očeva Evrope, koji je kazao da bi, kad bi ponovo pokretao evrointegraciju, umesto ekonomije ovog puta počeo od kulturnih integracija. Odista, evropska kultura koja je stara preko trideset vekova i ima veoma različite osobenosti u svim zemljama Evrope, najbolji je primer za jedinstvo različitosti na kojem počiva Evropska unija. Nažalost, kultura je u nas i u protekle dve godine prvenstveno shvatana kao zabava, ne mnogo bolja od igara na sreću, ili dokolice. Upravo toliko je u nju prethodnih godina i ulagano. Pogubno spojena sa mnogo jačom sestrom koja se zove "mediji", kultura je i u samom Ministarstvu za medije i kulturu ostavljena po strani, a kulturni problemi shvatali su se samo kada se neko pozorište pobuni i prekine rad tražeći veće plate. Zato se i dogodilo da je praktično zamrla međunarodna kulturna saradnja, gotovo prestao otkup knjiga za biblioteke u Srbiji, finansiranje časopisa je zaustavljeno, a praktično svi koji se bave kulturom, od pozorišta do filharmonija i muzeja prepušteni su sopstvenom dovijanju i "unutrašnjim rezervama" koje odavno ne postoje. Nacionalni muzej u Beogradu već godinama ne izlaže glavnu zbirku zbog nepostojanja uslova za izlaganje dela Pikasa, Pisaroa i Seroa. Muzej savremene umetnosti "namešta" gostovanje velikog holandskog muzeja Stedejlink, tako da padne u septembru, jer se jedino u tom mesecu ne mora paliti ni grejanje, ni hlađenje koji ne rade. Članovi Orkestra nacionalne televizije sviraju na sopstvenim instrumentima i kuća, koja se diči da je postala javni servis, im zbog toga za svaki koncert plaća nadoknadu. Ovakvih primera ima napretek. IDENTITET KAO OSNOVA TRANZICIJE: Okrugli sto, Sava centar, 22. april 2004.\nZbog svega toga, Forum za kulturu Evropskog pokreta u Srbiji prethodne godine je pokušao da svrati pažnju na mnogo veći značaj koji kultura ima u svim zemljama moderne Evrope, a naročito u onima koji su kandidati za ulazak u Evropsku uniju. Okrugli sto "Identitet kao osnova tranzicije" organizovan u Centru Sava, okupio je četrnaest govornika iz Srbije i Crne Gore koji su konstatovali da je kultura jedini mehanizam koji učvršćuje identitet, odnosno zdravu pripadnost, pojedinca i čitave nacije. Po kulturi se, rečeno je, danas prepoznaju i najstarije nacije Evrope, koje su se zarad ekonomskog blagostanja odrekle i zatvorenih ekonomija, i sopstvenih granica, i do juče prepoznatljivog novca. Kultura čvrsto povezana sa nacionalnim jezikom zato danas predstavlja polje naročite brige koje na Starom kontinentu, zacelo, nikad neće biti unifikovano. Na okruglom stolu učešće su uzeli: Ljubiša Rajić, Živorad Kovačević, Svetlana Velmar-Janković, Mihajlo Mihajlov, Mileta Prodanović, Nebojša Bradić, Mirjana Detelić, Dragoslav Krnajski, Miraš Martinović, Dejan Sinadinović, Duško Lopandić, Borka Božović i Branka Prpa. Okrugli sto organizovan je uz pomoć Fondacije "Fridrih Ebert", koja je omogućila i štampanje publikacije nakon završenog skupa. U prethodnoj godini, Forum za kulturu imao je još jedan projekat. Nastojali smo da motivišemo amaterske školske pozorišne družine iz manjih mesta Srbije da nastave sa radom i organizovali gostovanje po jedne amaterske predstave iz sedam mesta Srbije u Domu omladine u Beogradu. Dogodilo se upravo ono što se i očekivalo: predstave su bile postavljene ambiciozno, mladi glumci pokazali su zrelost, a svi koji su se potrudili oko režije, organizacije, scene i kostima učinili su to iz pravog entuzijazma koji je odavno trebalo nagraditi, ako ničim, a onda barem gostovanjem u Beogradu. Treba napomenuti da su sale u Domu omladine na svim predstavama bile pune, te da je ova akcija motivisala i druge iz Lokalnih veća EPuS-a da nam se jave i preporuče za gostovanje. Nažalost, zbog neprofitnog karaktera same organizacije, Evropski pokret u Srbiji nije pronašao sredstava za više od jedne sezone i sedam gostovanja. Najbolji akteri sezone 2003/2004. biće nagrađeni na Godišnjoj skupštini Evropskog pokreta u Srbiji. Iako su mu dometi ograničeni, Forum za kulturu i u narednoj godini nastojaće da upozori na važnost obnavljanja kulturnih standarda, kao i na gorku istinu da je recepcija Srbije i Crne Gore u Evropi i dalje izuzetno negativna. A to negativno gledanje nije samo posledica izgubljenih ratova, ratnih zločina i nesaradnje sa Haškim tribunalom, već i činjenice da je dobar broj evropskih intelektualaca poverovao da se Srbija na kraju dvadesetog veka tako držala i zbog toga što nema tradiciju i kulturne norme koje bi je u tome sprečile.


Rat u Ukrajini: Za režimske medije Rusija je žrtva, a ne agresor - Istinomer\nMihaela Šljukić Bandović 25. 2. 2022.\nZa razliku od vlasti koja je oklevala da se jasno odredi prema situaciji u Ukrajini i predlogu EU da osudi invaziju Rusije na tu zemlju, njoj bliski mediji neskriveno se stavljaju na stranu “bratske Rusije”, diveći se nadmoći ruske vojske i odlučnosti Vladimira Putina da se suprotstavi čitavom Zapadu.\n“Putin za dan stigao do Kijeva, Blickrig ruski uragan se sručio na Ukrajinu”, piše na naslovnoj strani tabloid Alo, uz ogromnu fotografiju nasmešenog Putina. Objektiv se opredelio za drugu metaforu – “Probuđeni medved pobesneo, Rusi za dan pregazili Ukrajinu”.\nNovosti su na naslovnici izvestili o početku rata u Ukrajini uz tvrdnju da je “ruski udar odgovor na pretnje NATO”, dok Informer piše o Putinovom “munjevitom udaru” – “Rusi za dan došli do Kijeva”.\nMože li još ovaj put „Nigde se ne svrstavamo i gledamo svoja posla“\nMirjana Nikolić 24. 2. 2022.\nTim Crte 27. 12. 2021.\nPre samo tri dana čitalac Informera mogao je da stekne utisak da je Ukrajina ta koja je započela rat, jer je na njegovoj naslovnoj strani velikim slovima pisalo – “Ukrajina napala Rusiju”, a sitnijim da su Ukrajinci granatirali ruski granični punkt zbog čega je Putin naredio vojsci da uđe u Donbas i Lugansk. I pored toga što je zvanični Kijev negirao napad uz tvrdnju da je reč o provokaciji, Informer se, bez ikakve ograde, držao teze da je Rusija napadnuta.\nKao odgovorne za sukob ovaj tabloid nije označio samo ukrajinske vlasti već Zapad u celosti, a ta poruka se plasira u svakom njegovom tekstu o rusko-ukrajinskom sukobu. Tako je 14. februara Informer na naslovnici tvrdio da “Amerikanci i Britanci po svaku cenu hoće rat”, a 25. januara da “Bajden na Rusiju šalje 50.000 vojnika”.\nKo i kako širi prorusku propagandu\nDa jedan deo medija promoviše rusku stranu, a negativno prikazuju zapadne sile i kada je reč o sukobu u Ukrajini, kao i da to čine iznošenjem neproverenih informacija i manipulisanjem činjenicama, te pozivajući se uglavnom na ruske medije i prenošenjem većinom izjave ruske strane, pokazala je najnovija Crtina analiza medija.\nDo ovakvog zaključka Crta je došla analizirajući sve sadržaje u kojima je tema bila kriza u Ukrajini – ukupno 469 medijskih priloga, kao i način na koji su predstavljene glavne svetske sile (SAD, Rusija, NATO, EU i Kina) u periodu od 20. januara do 20. februara. Uzorak je obuhvatio najčitanija dnevna izdanja novina (Blic, Informer, Kurir i Večernje novosti), kao i centralne informativne programe i prelistavanje štampe u jutarnjim programima na televizijama sa nacionalnom pokrivenošću (RTS 1, Pink, Prva i Hepi).\nPosmatrani mediji, kažu u Crti, krizu u Ukrajini predstavljali su pre svega kao posledicu sukoba Rusije s jedne strane i Ukrajine, Amerike i NATO s druge strane. Evropska unija je imala neutralnu poziciju i predstavljena je kao kao entitet koji je pokušavao da spreči sukob, dok se Kina, nakon susreta kineskog i ruskog predsednika, pojavljivala u promotivnom svetlu, kao partner Rusije.\nIz analize se vidi i da na pomenutim televizijama i u dnevnim novinama preovladava rusko tumačenje krize u Ukrajini, koje ukratko glasi – Rusija je dovedena u bezizlaznu poziciju time što se krši Minski sporazum, otvara mogućnost za integraciju Ukrajine u NATO, a neprijateljske snage se dovode na njenu granicu. Istovremeno, poruke Amerike i NATO da je Rusija agresor koji, sa pozicije snabdevača energentima, koristi krizu u Evropi da izvrši okupaciju Ukrajine, bile su manje zastupljene u posmatranim medijima.\nGlavni generatori pomenutog ruskog narativa su jutarnji programi na televizijama Pink i Hepi, pokazalo je analiza.\nKada je reč o dnevnim novinama, u tome su prednjačili tabloid Informer i Večernje novosti.\nPomenuti mediji, objašnjava se u Crtinoj analizi, širili su prorusku propagandu tako što su Rusiju predstavljali kao žrtvu, a Ameriku i NATO kao agresore koji se mešaju u unutrašnje stvari drugih zemalja, zatim pravdajući mogući napad Rusije odbranom ruskog stanovništva od “nacističkog režima u Kijevu”, te veličajući nadmoć ruske vojske i kult ličnosti Vladimira Putina, njegove odlučnosti i spremnost da se odupre Zapadu.\nKriza u Ukrajini za vlast nije tema\nNasuprot njima bliskim medijima, srpski zvaničnici su se u posmatranom periodu držali neutralno i ponašali kao da sukob ne postoji. Samo po jednu izjavu o krizi u Ukrajini imali su Ana Brnabić, Ivica Dačić, Nikola Selaković, Nenad Popović i Zorana Mihajlović, dok je Aleksandar Vučić imao čak tri izjave.\nZajedničko za sve njih bilo je balansiranje i pokušaj sedenja na dve stolice. U tom pravcu su se kretale i poruke predsednika Vučića da Srbija želi dobre odnose sa EU i SAD, ali da istovremeno ne želi da kvari “prijateljske odnose” sa Rusijom, dok je u potpunosti odbacio mogućnost integracije u NATO.\nCRTA medija monitoring mediji rat u Ukrajini Rusija Ukrajina


Vesti online / Vesti / Društvo / Upozorenje na olujnu košavu, temperatura do 21 stepen\nU Srbiji će duvati slab i umeren, jugoistočni vetar, u košavskom području i jak, a na jugu Banata i u Donjem Podunavlju i sa udarima olujne jačine.\nNajniža temperatura kretaće se od 3 do 10 stepeni Celzijusa, najviša od 17 do 21 stepeni.\nI u Beogradu će biti pretežno sunčano, vetrovito, sa umerenim i jakim, povremeno i olujnim jugoistočnim vetrom. Najniža temperatura biće oko 10 stepeni, a najviša oko 20 C.\nPrema izgledima vremena do 11. aprila, biće promenljivo oblačno, do kraja nedelje u većem delu suvo, samo ponegde je moguća kratkotrajna kiša ili pljusak.\nU košavskom području biće vetrovito sa jakim jugoistočnim vetrom, koji će u petak u Donjem Podunavlju i na jugu Banata dostizati udare olujne, povremeno i orkanske jačine.\nZatim se do kraja perioda očekuje češća pojava kiše i lokalnih pljuskova.


Direktna strategija - Konsultantske usluge na tenderima\nDirektna strategija osvajanja Tendera\nIzgradnja dugoročnih poslovnih odnosa i Pregovaranje\nZnajući potrebe klijenta, šta misli i očekuje, pomoći ćemo Vam da maksimizujete rezultate, minimizujete konflikte i ćorsokake, koordiniraćemo pregovore i prepisku sa drugom stranom, obezbedićemo stabilnost nastupa i rano otkriti poslovne prilike.\nVi morate imati jasne ciljeve pre nego se susretnete sa drugom stranom, imati znanje o zakonima, potrebama Naručioca i činjenicama, znati šta hoćete i gde hoćete da pravite ustupke, razviti poverenje, imati skicu dogovora koji želite postići, slušati stavove i razloge za zabrinutost druge strane.\nSvaki poslovni dogovor koji nije profitabilan za drugu stranu će na kraju biti neprofitabilan za Vas.\nSamo dogovor koji obezbeđuje obostrano zadovoljstvo zaslužuje da bude ponovljen.\nVaša tenderska ponuda treba da reflektuje vrednosti i standarde Vaše organizacije i kvalitet proizvoda i usluga koje nudite. Svako pismo, mejl ili druga informacija koju date u ruke potencijalnom klijentu predstavlja u stvari Vas. Ukoliko rečenice nisu jasne, sažete i ne ostavljaju dobar utisak, Vaš dokument verovatno neće biti ni pročitan na odgovarajući način. Uglađena prezentacija često pravi razliku izmedju biznisa koji cveta i biznisa koji posrće. Pisana dokumenta daju podršku Vašem poslovnom kredibilitetu u datoj oblasti. Vaše znanje i umešnost zaslužuju da budu podržani jasnom i lako razumljivom dokumentacijom. Naše iskustvo pomoći će kad je potrebno da Vaša dokumenta zasijaju u punom sjaju.\nTenderska ponuda mora da prikaže da ste razumeli Naručioca, da ga ubedi da nema razloga da ne budete izabrani, da želi da sarađuje sa Vama, odmah!


Puača najavio nova pojačanja (FOTO) - Crvena zvezda info\nKošarka / 906 pregleda\nFudbal / 2401 pregleda\nPuača najavio nova pojačanja (FOTO)\nNovi trener omladinske selekcije FK Crvena zvezda Nikola Puača obavio je danas prozivku na kojoj je bilo 24 igrača.\nZvezdini omladinci igrali su minule jeseni u grupnoj fazi Lige šampiona, a pred nastavak takmičenja u domaćem prvenstvu šef struke otkriva šta će biti prioriteti.\n"Ciljevi u narednih šest meseci ostaju nepromenjeni. Sa jedne strane, fokusirani smo na razvoj i pripremu igrača za seniorski tim, dok su sa druge takmičarske ambicije. Želimo da odbranimo titulu i tako izborimo i drugu godinu u Evropi", kazao je Puača za klupski sajt.\nNaslednik Bratislava Živkovića na raspolaganju ima igrače rođene 2001. godine, a prvog dana priprema najavio je i nekoliko pojačanja.\n"Proleće dočekujemo bez velikih promena u igračkom kadru i fokus u nastavku prvenstva biće kao i do sad na igračima rođenim 2001. godine. Očekujem ipak, da u narednih nedelju dana stignu dvojica ili trojica novajlija", dodao je trener Zvezdinih omladinaca.\nCrveno-beli nakon šesnaest prvenstvenih kola zauzimaju treće mesto na tabeli Omladinske lige Srbije sa 35 osvojenih bodova. Bod više od Crvene zvezde na polusezoni imaju Vojvodina i Čukarički, a za petama ekipi Nikole Puače nalazi se Brodarac koji ima 34 boda.


Vraća li se BiH u period mraka devedesetih?\nM. K. 28. maja 2018. 18:35\nUoči oktobarskih izbora u BiH i nakon predizornog mitinga turskog predsednika Redžepa Tajipa Erdogana u Sarajevu, kome je domaćin bio predsedavajući Predsedništva BiH, Bakir Izetbegović, ugledni američki dnevnik Vašington post piše da Evropa i SAD moraju što pre da deluju i spreče da Bosna iskoči iz kolosoka.\nU srcu previranja, smatra Vašington post, je predsednik Republike Srpske, manjeg entiteta u BiH, Milorad Dodik, koji želi da se otcepi od Bosne i da se možda pridruži Srbiji.\n„Za sada, Dodik je odložio referendum o nezavisnosti RS. Ali i nakon što ga je Vrhovni sud BiH zabranio, on je održao probni referendum o obeležavanju 9. januara kao državnog praznika kada je 1992. godine Radovan Karadžić proglasio nezavisnu državu bosanskih Srba, koja je dovela do rata. Nakon što je Dodik osporio odluku suda, SAD su izrekle sankcije protiv njega. Ali to ga nije zaustavilo“, piše Vašington post.\nPredizbornom kampanjom na mitingu za tursku dijaporu, Erdogan je, iskoristio priliku da u Sarajevu „podstakne sektaško raspoloženje“, piše Vašington Post.\n„Gomila je uzvikivala “Allahu akbar“ i “Sultan Erdogan“, kada je turski predsednik došao sa Izetbegovićem, čija stranka Stranka demokratske akcije (SDA) razvija veze sa Erdoganovom Partijom pravde i razvoja“.\nNavodi se i da se u BiH u oktobru održavaju izbori na svim nivoima, te da će se Dodik kandidovati za stolicu u tročlanom predsedništvu, kako bi, pratio „put ka nezavisnosti“ Republike Srpske, zbog čega su Bošnjaci, dodaje se, zabrinuti jer smataju da to vodi državu u ratu.\n„Da bi sprečili novu nesreću u razbijenom delu sveta, gde je počeo Prvi svetski rat, Evropska unija, NATO i Sjedinjene Države trebalo bi bez odlaganja da povećaju diplomatsko angažovanje, kako bi ojačali svoje prisustvu u BiH.\n„Bosni treba hitno posvetiti pažnju, jer u suprotnom, vreme od potpisivanja Dejtonskog sporazuma će biti samo period odmora od balkanskih ratova“, zaključuje američki dnevnik.\nbosna i hercegovinapredizborni miting\nTaj post izmislja i prekraja istoriju i to i vrapci znaju.Kao i sto rade svi mocnici koriste laznu istoriju u svoje interese. Ni maloj deci ne treba pricati da je 9 januar 92 uzrok rata nego je pokusaj opstanka jednog naroda na svom.


Pakistan zapretio građanima - ili vakcinacija ili nema mobilnog telefona | Novosadski informativni portal 021\nPrethodno je u pakistanskoj pokrajini s najviše stanovnika Pandžab održan sastanak zdravstvenih vlasti koji je vodio ministar zdravlja Jasmin Rašid a na kojem je zaključeno da se vakcinacija mora ubrzati.\nKako prenosi Jutarnji list, prvobitni plan države je bio da do kraja godine vakciniše većinu od 67 miliona stanovnika Pandžaba. Međutim, plan je propao i vlast uspeva da vakciniše samo 52.000 ljudi dnevno.\nRazlog za to bi mogao da bude u lošoj informisanosti Pakistanaca o važnosti vakcinisanja ili pak zabrinutost zbog mogućih nuspojava vakcina.\nSada je vlast otišla korak dalje i zapretila da će svima koji se ne vakcinišu oduzeti mobilne telefone, odnosno da će im isključiti usluge mobilne telefonije.\nVećina Pakistanaca ima pristup internetu prvenstveno preko mobilnog jer ne poseduju laptopove ili kompjutere, što znači da će mnogi završiti u svojevrsnoj informacionoj izolaciji.\nPakistanske telekom kompanije očekuju nalog pakistanske regulatorne agencije za prekid konekcije prema velikom broju SIM kartica, ali najavljuju kako neće preduzeti ništa dok se na nacionalnoj osnovi ne donese zakon koji će propisati isključivanje mobilnih usluga onima koji ne žele da se vakcinišu.\nU Sloveniji od ponedeljka građani biraju koju će vakcinu protiv kovida\n20.06.2021\t• 20:43\nIma budala svugde\nNe pišite da se nadu ne ugledaju\nDokaz da nismo najgori i da budala ima svugde\nValjda im vlast ispere mozak\n20.06.2021\t• 18:31\nKrsenje ljudskih prava i sloboda\n20.06.2021\t• 18:11


EU je dobitna formula za region – BiGportal.ba\n“Upravo je to dobitna formula za region, ali i za sve nas, time dobija Evropa i oni koji će poslije nastaviti da obogaćuju njenu baštinu”, istakao je on.\nLajčak, koji je jedno vrijeme bio i visoki predstavnik u BiH, smatra da su bonska ovlašćenja oduvijek generisala različita mišljenja i nerijetka slobodna tumačenja. “Jasno je da ona ne mogu odrediti sudbinu BiH, ali mogu biti faktor uspješnog sprovođenja reformi”, naglasio je Lajčak u pisanom intervju za “Nezavisne”.\nStrategijom su Crna Gora i Srbija viđene kao kandidati iz “prvog reda”, ali je i višestruko naznačeno da će napredak mjeriti na osnovu individualnih dostignuća država. Dakle, ukoliko se aktivnosti budu ispunjavale očekivanom dinamikom, Albanija i Makedonija bi mogle započeti pristupne pregovore, dok je pred BiH dobijanje statusa kandidata.\nLAJČAK: Evropa se suočava sa najvećim izazovima tražeći najbolji put da ih prevaziđe – od demografskog profila do deindustrijalizacije, migratornih kretanja, smanjenog ulaganja u istraživanje i razvoj, te međunarodne konkurentnosti. Jasno je da ove izazove jedino ujedinjena Evropa može prevazići.


Predsjednik Republike Srpske Željka Cvijanović je u čestitki povodom Dana policije Srpske istakla da Ministarstvo unutrašnjih poslova (MUP) predstavlja garanciju građanima Republike da će živjeti mirnije i bezbjednije, a da će Republika Srpska uživati stabilnost koju zaslužuje.\nCvijanovićeva je uputila čestitku ministru unutrašnjih poslova Republike Srpske Draganu Lukaču, direktoru Policije Srpske Darku Ćulumu i svim pripadnicima republičkog Ministarstva unutrašnjih poslova.\nU čestiki, koju je uputila u svoje i u ime građana Srpske, Cvijanovićeva je navela da je dan kada je formirana Policija Republike Srpske jedan od najvažnih datuma koji se obilježava u Srpskoj.\nCvijanovićeva je istakla da je uloga policijskih službenika izuzetno značajna u ovom teškom vremenu za Republiku Srpsku koja se, kao i cijeli svijet, suočava se velikim izazovima pandemije virusa korona.\n"S ciljem kontrole i suzbijanja širenja ove pošasti, sprečavanju narušavanja javnog reda i mira i sprovođenja ustanovljenih mjera i aktivnosti, pripadnici policije stavili su sve svoje kapacitete u funkciju kako bi organizovali funkcionisanje života u vanrednim okolnostima i očuvali zdravlje i živote naših građana", navela je predsjednik Republike Srpske.\n"Ubijeđena da ćete i u budućnosti biti garant bezbjednosti i stabilnosti u Republici Srpskoj, želim vam da i dalje uspješno ostvarujete svoje planove i postižete još veće uspjehe i rezultate u radu", navodi se u čestitki predsjednika Republike Srpske.\nŽeljka Cvijanović MUP Republike Srpske Dan policije RS\n1176 glasova 45%


Foto: Printscreen/Twitter / Privatna arhiva\nRužičaste meduze dolaze do obale i izdižu se na površinu jer se više ne osećaju ugroženo u svom prirodnom staništu. Stručnjaci veruju da su meduze ostale dublje u moru, zbog prisutnosti turista, prenosi Daily Mail.\nKorona virus je na Filipinima potvrđen 30. januara od kada se njime zarazilo više od 2600 ljudi, a više od 100 ih je preminulo.\nŠeldon Rej Boko, doktorant morske biologije sa Grifitka u Australiji, kaže kako je video meduza snimljen 23. marta na plaži Korong Korong u El Nidu. "Na meduze ne utiče sirenje virsa COVID-19, one nemaju ograničenja", našalio se Boko na Twitteru uz snimak.\nBeni Antiporda iz filipinskog Ministarstva za prirodne resurse rekao je za "Mirror", da je toliki broj meduza mogla doneti struja, a vanredno stanje i karantin je sprečio stanovnike tog područja u lovu na njih.\nMorski biolog Rajan Baring rekao je za "Newsweek", da se meduze više ne osećaju ugroženo i mogu slobodno da plivaju.\nJedna od najlepših životinjskih vrsta, na korak od istrebljenja: DESETKOVANA populacija ružičastih delfina, ostalo ih samo 32!


U Republici Srpskoj i Federaciji BiH povoljni su uslovi za vožnju na većini puteva, a na graničnim prelazima zadržavanja ovoga jutra nisu duža od 30 minuta.\nZbog radova koji će se izvoditi na području Hrvatske, na graničnom prelazu Novi Grad-Dvor na Uni danas od 8.00 do 16.00 časova vozila će biti propuštana naizmjenično, jednom saobraćajnom trakom, saopšteno je iz Auto-moto saveza Republike Srpske.\nSutra od 9.00 do 16.00 časova biće potpuno obustavljen saobraćaj, a u srijedu 11. aprila, od 8.00 do 16.00 časova saobraćaj će se odvijati naizmjenično jednom trakom.\nNa dionici magistralnog puta Klašnice-Prnjavor u mjestu Hrvaćani, na ukrštanju magistralnog puta sa auto-putem u zoni vijadukta Crkvište, zbog izgradnje auto-puta obustavljen je saobraćaj i preusmjeren na privremenu zaobilaznicu u neposrednoj blizini.\nNa dionici magistralnog puta Klašnice jedan-Prnjavor i na dionici regionalnog puta Gornja Vijaka jedan-Gornja Vijaka dva, sekcija "Prnjavorska petlja", izmijenjen je režim odvijanja saobraćaja zbog uključivanja i isključivanja mehanizacije koja je angažovana na izgradnji auto-puta Banjaluka-Doboj.\nU toku su radovi na dionici magistralnog puta Lončari-granica Republike Srpske/Brčko distrikta /Brčko jedan/ i granica Republike Srpske/Brčko distrikta /Brčko dva-Donja Bukovica, zbog čega je saobraćaj preusmjeren na obilazni put sa desne strane iz prvca Brčkog.\nZbog aktiviranih klizišta jednom trakom naizmjenično saobraća se na magistralnom putu Mrkonjić Grad-Ključ u mjestu Dragoraj, dok se saobraćaj odvija usporeno na magistralnom putu Banjaluka-Јajce, na lokalitetu Srpskih Toplica.\nNa dionici regionalnog puta Lopare /Mačkovac/-Čelić, zbog pojave klizišta u rejonu Čelića, saobraćaj se odvija naizmjeničnim propuštanjem vozila jednom trakom.\nZbog aktiviranih klizišta saobraćaj se odvija naizmjenično jednom kolovoznom trakom i na regionalnim putevima Karanovac-Kneževo, u mjestu Ljubačevo, na dionici Ukrina-Gornja Vijaka i na putu Bratunac-Drinjača.\nЈednom trakom naizmjeničnim propuštanjem vozila saobraćaj se odvija na dionici regionalnog puta Obudovac dva-Lončari.\nU toku je izgradnja mosta preko rijeke Zovidolke na regionalnom putu Nevesinje-Berkovići u mjestu Zovi Do.\nSaobraćaj se odvija jednosmjerno preko privremeno izgrađenog mosta u neposrednoj blizini i regulisan je privremenom signalizacijim.\nZbog praznika Vaskrsa na području Republike Srpske do ponoći je zabranjen prevoz eksplozivnih materija.\nNa području FBiH pojačan je intenzitet saobraćaja u blizini većih gradskih centara, a učestali su i odroni na brojnim dionicama, posebno na putevima Bihać-Bosanska Krupa, Konjic-Mostar, Donji Vakuf-Јajce, Bugojno-Novi Travnik.\nZbog urušavanja potpornog zida jednom trakom saobraća se na magistralnom putu Drvar-Resanovci, kao i na regionalnom putu Drvar-Martin Brod zbog većeg odrona.\nNa dionici auto-puta Sarajevo zapad-Lepenica zbog aktivnog klizišta, saobraćaj je u tunelu Igman, kao i na mjestu radova, preusmjeren iz vozne u preticajnu traku.\nRadovi na sanaciji klizišta izvode se i na lokalitetu Treševine, na dionici auto-puta Sarajevo sjever-Sarajevo zapad zbog čega je saobraćaj na ovom lokalitetu usporen.


Višelična Evropa i muslimani - Medžlis Islamske zajednice Bijeljina\nVišelična Evropa i muslimani\n“Za one poput mene, koji su živeli na granici Evrope, u neizvesnosti, kojima su knjige bile jedino društvo, Evropa je uvek predstavljala budućnost i san; dobra ili loša, željena ili strahom ispunjena fantazija, cilj ili opasnost što se bliži“ (Orhan Pamuk)\nwww.preporod.com…Piše: Dr Boris Varga, novinar, publicista i nezavisni istraživač iz Novog Sada. Kontakt: boris.varga@gmail.com\nIntegracija muslimana u zapadnoevropska društva i muslimanskih država u zonu interesa Evropske unije počela pre više od pola veka. I pored trenutnih nepovoljnih internih i međunarodnih okolnosti, taj proces je teško zaustavljiv.\nIpak, postoji i druga strana tih promena na fonu moralne panike, a to je prihvatanje građana muslimanskog porekla kao ravnopravnih sa Evropejcima, što se posebno vidi na primeru izbora početkom maja 2016. Sadika Kana za gradonačelnika Londona, prvom takvom slučaju u evropskoj istoriji.\nMeđutim, već u junu 2016. Brexit je opomenuo EU, da je glas onih koji se protive njenom opstanku i proširenju – prilično jak. U stvari, analitičari smatraju da je referendum u Ujedinjenom Kraljevstvu bio samo formalno u vezi članstva te zemlje u Uniji, dok je u centru pažnje bilo pitanje migranata, rasprava koju je pratila izrazito ksenofobična retorika.\nBROJKE I STRAHOVI\nU novoj geopolitičkoj zoni interesa EU, od Sarajeva do Istanbula, nalaze se države sa velikim brojem muslimanskog stanovništva. Prema istraživanju organizacije Pew Research Center urađenom 2010. godine, u evropskim državama muslimana ima 44,1 miliona, što je oko 6 odsto od evropske populacije. Ovo istraživanje pokriva Evropu i Rusiju, bez Turske. Najveća muslimanska zajednica je u Rusiji i broji oko 14 miliona muslimana, dok pojedinačno na Starom kontinentu najbrojniju muslimansku zajednicu ima Francuska – 4,7 miliona (7,5 odsto) i Nemačka – 4,8 miliona (oko 6 odsto). U Evropskoj uniji muslimanska zajednica broji preko 18 miliona pripadnika, dok je prema podacima CIA Factbook u bivšim komunističkim državama – BiH, Srbiji, Kosovo (de fakto), Albaniji i Makedoniji – oko 6,5 miliona.\nNajveća muslimanska zajednica u Južnoj Evropi je u Turskoj, koja broji oko 80 miliona. Znači, u zoni interesa Evropske unije (bez Rusije) nalazi se oko 110 miliona muslimana, ne računajući one koji su došli poslednjih godina u velikoj emigraciji, uglavnom sa Bliskog istoka.\nStrahovi u Evropi od stalnog dotoka emigranata, od radikalnog islama, a posebno od terorizma nikako ne ide u prilog tezi da je ova nova, geopolitička zona interesa EU, Zapadne Evrope i realna. Britanski novinar pakistanskog porekla Sarfraz Manzur za International New York Times piše da je nakon referenduma o izlasku Ujedinjenog Kraljevstva iz EU, u toj zemlji nastao „rat kultura“, odnosno neka vrsta sukoba generacija, gde „mlađi, bolje obrazovani ljudi, koji žive u gradovima i često putuju vide svet mnogo drugačije od ostalih u državi“. Manzur smatra da je jedan od glavnih uzroka pobede onih koji su na Bregzitu glasali „za“ – pitanje migranata i ksenofobična propaganda.\nKad je reč o proširenju EU na muslimanske države, a posebno Tursku, u izjavama evropskih lidera je još manje diplomatskog takta i verbalnog uvijanja. Veoma direktan je još 2002. godine bio bivši francuski predsednik Valeri Žiskar Desten, koji je rekao da „Turskoj uopšte ne treba dozvoliti da se integriše u EU“. Stav da će „integracija Turske u EU biti pobeda ekonomije nad kulturom“, pripada papi Benediktu XVI Jozefu Racingeru, koji je te reči izrekao još kao kardinal 2004. godine, pre nego što je postao glava Svete stolice.\nMnogo dalje u tom pravcu otišli su lideri Srednje Evrope, odnosno Višegradske grupe. Vodeće političke elite Mađarske, Poljske i Slovačke otvoreno kontriraju Briselu i Nemačkoj u vezi kvota za raspodelu izbeglica iz Sirije.\n(NE)POVERENJE I STRAH OD EVROPE\nStrahovi dolaze ne samo s evropske strane, oni su prisutni čak i kod najvećih evrofila u muslimanskim državama. Orhan Pamuk piše o stogodišnjoj težnji Ataturkove Turske da se približi, integriše, pa na kraju i postane deo Evrope. Pamuk Evropu u očima Turske opisuje istovremeno kao „viziju budućnosti i pretnju“, odnosno vizija „koja stalno menja identitet i lice“. On piše da su pripadnici njegovog i većine prethodnih naraštaja verovali u viziju Evrope više od samih Evropljana. Međutim, Pamuk je oprezan kad su u pitanju „zaneseni zagovornici Evropske unije i teoretičari identiteta na zapadnim univerzitetima koji isuviše ozbiljno uzimaju tu viziju Evrope i da se u duhu mnogobrojnih slavnih imena, od Getea do Sartra, od Dantea do Loka, stvara neka nova vrsta nacionalizma – „evropski nacionalizam“.\nStoga je veoma upečatljivo razočarenje sekularnih Turaka koje na stranicama svojih eseja iznosi Pamuk. Zbog odbijajućih izjava iz Evrope, mnogi Turci izgubili su nadu da će postati Evropejci, te osećaju gnev prema Zapadu. Pamuk tvrdi da Turska buržoazija preživljava bol i gnev zbog gubitka svojih nada u evropeizaciju, a da bes dolazi zbog toga što se posle toliko vremena Turska nije evropeizovala i što su saznali da ih Evropa, u stvari, ne želi. Takva raspoloženja, početkom dvehiljaditih doneli su na vlast političke opcije u Turskoj koje koketiraju sa islamizmom, a Pamuk smatra da se posebno uzdiže turski nacionalizam koji jača u medijima i javnosti preko antievropske i antizapadne retorike.\nPojedini intelektualci koji se bave političkim temama i islamom, poput Benjamina R. Barbera, smatraju da je “fundamentalizam religija pod opsadom”. Ovu tezu razvija američki muslimanski naučnik pakistanskog porekla Akbar S. Ahmed u svojoj knjizi “Islam pod opsadom”. Sledbenik te teze na Balkanu, sarajevski novinar i analitičar Mirnes Kovač, zaključuje da je stanje islama i muslimana današnjice opterećeno predrasudama i nerazumevanjem, marginalizacijom ili zloupotrebom, odnosno ono je takovo da nalikuje stanju “opsade”. Ovo se odnosi kako na međusobne odnose, unutar islama i među muslimanima, tako i na percepciju islama i muslimana spolja. Na Zapadu, u SAD i EU, retorika desničara usmerena je prstom na islam i muslimane, tvrdeći kako se radi o netolerantnoj i konzervativnoj tradiciji koja ugrožava zapadne vrednosti. Takva retorika nije tipična samo za desničarske političare, već i umereni recipijenti na Zapadu zbog takve slike muslimana i islama su manje empatični na vojne intervencije na Bliskom istoku. Negativne predrasude takođe su i prema islamu i muslimanima kao migrantima u SAD i EU, a posebno po pitanju integracije Turske u Uniju. U svojoj knjizi “Opasada islama” Kovač upravo ukazuje na slabosti i kod samih muslimana koji su na neki način (samo)prihvatili činjenicu tog “opsadnog stanja”.\nIvan Ivanji smatra da problem izbeglica u Zapadnoj Evropi mobiliše na ulice desničare, a protiv njih izlaze stvarni ili samozvani levičari kontrirajući im. „Ta dva satelita u približno istoj orbiti mogli bi da se sudare sa nesagledivim posledicama“, kaže on. „Novi bauk neofašizma“ privlači veliki broj nezadovoljnih mladih ljudi i radnika, a „ideja im je okupljanje oko sopstvene nacije, mržnja protiv stranaca – Jevreja nema dovoljno, neprijatelji su danas muslimani“ – smatra Ivanji.\nS druge strane, u muslimanskim prozapadnim krugovima jača diskurs da je islam evropska religija, a muslimani – evropski narod, ukazujući na Bosnu i Hercegovinu kao najbolji praktični primer. Akbar S. Ahmed smatra da je jedan od ključnih problema odnosa savremene Evrope i integracije u nju muslimanskih država, u stvari, takozvana “bečka trauma”, ili evropsko posmatranje ideje islama kroz osmansko iskustvo koje je zasnovano na sukobu. Ahmed tvrdi da je pogrešno smatrati da je judeo-hrišćanska tradicija evropska, ona – prema njegovim rečima – kao i islam potiče iz Azije. Stoga, smatra Ahmed, ako su hrišćanstvo i judaizam prihvaćene kao evropske religije, islam takođe treba da bude tako prihvaćen.\nAhmed smatra da su Turska i Bosna ključne države za interakciju između Evrope i muslimanskog sveta. S jedne strane, prema njegovim rečima, turski momentum je isuviše jak da bi bio zaustavljen, te će Turska morati stupiti u interakciju sa Evropom, a Evropa se može okoristiti Turskom. Turska je za Evropu savršeni most prema muslimanskom svetu i Aziji. S druge strane, za Ahmeda Bosna ima muslimane koji su među najuzornijim na svetu, jer oni “poseduju samilost (imajući u vidu suzdržanost od osvete za stradanje u ratu devedesetih. – Red.), jednostavnost, poniznost, učenost i poštovanje prema nauci”.\nFaktički, Bosna i Hercegovina je najzapadnija država sa konstitucionalnom muslimanskom većinom i njena integracija u Evropsku uniju može postati određeni presedan za ostale muslimanske države i teritorije koje teže da se demokratizuju, kao što je Albanija, Makedonija, Srbija (sa de iure Kosovo) i Turska. Za razliku od Turske u kojoj je od 1960. do 1997. godine izvršeno četiri vojna udara, bivše komunističke države sa značajnim brojem muslimana bile su potpuno sekularizovane, čak i do granica nasilnog ateizma. Time su te države, i pored svojevrsnih trauma komunizma, bliže evropskom sekularnom, potpuno odvojenom funkcionisanju verskih zajednica od države.\nAkbar S. Ahmed piše kako je tragajući po velikim univerzitetskim centrima Evrope – Kembridžu, Edinburgu i Heidelbergu – islamski koncept nauke (‘ilm), odnosno „potrage i zanimanje za znanjem“, pronašao „oličenog i sjedinjenog u narodu jedne malene nacije smeštene u udeljenom delu evropskog kontinenta – u Bosni“. Ahmed smatra da su u Bosni pojam iluma (znanja) shvatili u svoj njegovoj punoći, a ona obuhvata „saosećanje i razumevanje prema Drugom, i spojili su to sa intelektualnom znatiželjom za svet koji ih okružuje“.


Press Online :: Hronika :: POČINJE SUDJENJE BEOGRADSKOM ORTOPEDU\n13. 01. 2007. - Autor: (T. I.)\nPOČINJE SUDJENJE BEOGRADSKOM ORTOPEDU\nPred Okružnim sudom u Beogradu sutra počinje suđenje doktoru Aleksandru Raduloviću, ortopedu Urgentnog centra, zbog primanja mita.\nRadulović je uhapšen 22. maja prošle godine nakon što je od pacijenta Vladimira Jovanovića iz Velike Plane uzeo mito od 400 evra za operaciju ruke.\nPrema navodima optužnice, doktor je u prvom momentu tražio od Jovanovića 800 evra za ugradnju potrebnih pločica i fiksatora za ruku koju je mladić povredio u saobraćajnoj nesreći. Na molbu Vladimirovog komšije Milana, Radulović je cenu naknadno spustio na 400 evra.\nVladimirov komšija istog dana slučaj je prijavio policajcima OUP-a Voždovac i po njihovoj instrukciji obeleženi novac odneo doktoru Raduloviću. Po predaji novca, u Radulovićevu kancelariju upali su policajci i uhapsili ga, a obeležene novčanice pronađene su u njegovom džepu.\nDoktor se branio da u pitanju nije bio mito, već da je sporni novac uzeo „radi nabavke potrebnog materijala za operaciju“. Radulović je proveo u pritvoru dva meseca, posle čega mu je dozvoljeno da početak suđenja sačeka na slobodi. Za ovo delo, prema Zakonu o krivičnom postupku, zaprećena je kazna od dve do 12 godina zatvora!


Stariji neiskusniji, mlađi veštiji\nPrijatelji "četuju", a prepiska na "neviđeno" ređa pojava\nBEOGRAD - Poslednjih nekoliko godina Internet je doživeo pravu ekspanziju u Srbiji. Ali, kako kaže autor knjige "Globalni građani" Nenad Golčevski, u poređenju sa svetom, pogotovo američkom populacijom, Srbi su i dalje veoma neiskusni korisnici ove usluge, iako 79 odsto onih koji koriste kompjuter ima tu spravu i u kući, dok se ostali snalaze kako umeju.\nOvo je samo jedan od podataka do koga su došli autori studije o korisnicima Interneta u Srbiji, koju je objavio Centar za proučavanje informacionih istraživanja Beogradske otvorene škole.\nPrema rečima Golčevskog, ovo istraživanje sprovedeno je tokom prošle godine u celoj Srbiji i to na 1.000 ispitanika različitih obrazovnih profila i uzrasta. Ono što se već na prvi pogled vidi jeste da i muškarci i žene skoro podjednako koriste Internet, ali da su među korisnicima ove usluge najčešće mladi 18 i 27 godina, dok je najmanje onih koji imaju više od 48 godina.\nTelefon u zapećku\nPreko Interneta može jeftino da se kontaktira sa inostranstvom. Istraživanje je pokazalo da sa porastom udaljenosti mesta u kojima žive ljudi koji međusobno komuniciraju opada intenzitet komunikacije telefonom, a raste intenzitet komunikacije Internetom. Najčešće se dopisuju ili "četuju" prijatelji, dok je to najmanje rasprostranjeno kod rođaka i poslovnih partnera. Ipak, mali je broj onih koji komuniciraju sa nepoznatim osobama na ovakav način, još manji onih koji se posle "razgovora" i upoznaju, iako ne kriju da bi ponekada ipak poželi da se sretnu sa osobom koju su "sreli" i na Internetu.\n- U ovoj studiji obradili smo i podatke o zanimanju, bračnom i roditeljskom statusu ispitanika. Tako, na Internetu najviše vremena provode zaposleni u svojoj struci i neoženjeni, odnosno neudate i uglavnom bez dece, a među korisnicima najmanje je učenika i razvedenih ljudi. Kada je reč o obrazovanju, 44 odsto ispitanika ima srednju školu, dok je samo 4 odsto postdiplomaca - objašnjava Golčevski i dodaje da je studija pokazala da Internet koriste najčešće oni koji za sebe kažu da, pored osnovnih životnih potreba, imaju novca da sebi priušte i izlaske, odlazak u bioskop i garderobu. Zanimljiv je podatak da svega osam odsto korisnika nema nikakve finansijske teškoće.\nAutori knjige "Globalni građani", Nenad Golčevski i Goran Milovanović, istraživali su i kakvi su sadržaji najčešće meta korisnika u Srbiji. Najmlađi ispitanici uglavnom se opredeljuju za zabavne i muzičke sadržaje ili "surfovanje" bez nekog posebnog cilja, dok se najređe bave biznisom, vestima, politikom i zdravljem.\n- Grupa ispitanika od 18 do 27 godina sa relativno ujednačenom učestalošću traga za različitim sadržajima, kao što su zabava, obrazovanje, čitanje i skidanje tekstova, ali ih manje interesuju politika, biznis i pornografija. Korisnici Interneta koji imaju 28 i 37 godina pretražuju skoro sve, uključujući i pornografske sajtove - kaže autor.\nOno što je zajedničko većini korisnika ove usluge je to što se osećaju mnogo slobodnije u komunikaciji preko Interneta, nego u svakodnevnom razgovoru, a naročito u upoznavanju.


PRIJEDLOG ZAKONA O IZMJENAMA I DOPUNAMA ZAKONA O LOKALNOJ SAMOUPRAVI: Najznačajnije izmjene odnose na način sazivanja i održavanja sjednica skupštine opštine, kako bi se spriječilo odugovlačenje, odnosno odlaganje rada sjednica propisivanjem rokova za njihovo održavanje. Skupština opštine smatra se konstituisanom izborom njenog predsjednika, propisivanjem roka u kome se bira predsjednik skupštine (60 dana od objavljivanja konačnih rezultata izbora), pri čemu se uvode i zakonski mehanizmi Vlade u slučaju nepoštovanja propisanih rokova\nPredsjednik opštinske Skupštine biće izabran u roku od 60 dana od objavljivanja konačnih rezultata izbora, predviđeno je Prijedlogom zakona o izmjenama i dopunama Zakona o lokalnoj samoupravi, kojim se unapređuju normativne pretpostavke za kvalitetnije i efikasnije ostvarivanje prava građana i organa vlasti na lokalnom nivou.\nPrijedlog Zakona utvrdila je Vlada Crne Gore 17. decembra 2015. godine.\n"Predsjednik opštine može sazvati sjednicu skupštine opštine u roku od osam dana u slučaju kada predsjednik skupštine ne sazove po sopstvenoj inicijativi bar jednom u tri mjeseca, na zahtjev predsjednika opštine, trećine odbornika i na inicijativu određenog broja građana", navodi se u obrazloženju.\n"Da postavlja i razrješava menadžera, podnosi skupštini godišnji izvještaj o svom i radu organa lokalne uprave, stručnih i posebnih službi najkasnije do 1. juna tekuće godine za prethodnu godinu", navodi se u Prijedlogu zakona.\nNovim propisima se normativno jača uloga, odnosno funkcionisanja glavnog administratora i menadžerska funkcija. "Regulišu se statusna pitanja lokalnih službenika i namještenika i unapređenje funkcije upravljanja ljudskim resursima na lokalnom nivou".\nPrijedlogom zakona reguliše se nadzor centralnih organa nad radom i aktima organa lokalne samouprave, u skladu sa principima Evropske povelje o lokalnoj samoupravi.\nAdekvatnije se, kako se navodi, reguliše međuopštinska saradnja u cilju stvaranja preduslova za njeno unapređenje.\n"Praksa je pokazala da odredbe važećeg Zakona o finansiranju lokalne samouprave ("Sl. list RCG", br. 42/2003 i 44/2003 - ispr. i "Sl. list CG", br. 5/2008, 51/2008 - dr. zakon, 74/2010 i 1/2015) koje se odnose na međuopštinsku zajednicu nijesu zaživjele u praksi kako se očekivalo, pa je predložen širi normativni okvir kojim će se unaprijediti ovaj važan vid saradnje kako bi opštine zajednički, na ekonomičniji i racionalniji način vršile poslove", kaže se u obrazloženju.


Potvrđeno šest novih slučajeva svinjske gripe - Klix.ba\nBiH Potvrđeno šest novih slučajeva svinjske gripe\nPotvrđeno šest novih slučajeva svinjske gripe\n3.11.2009. u 21:20\nU Institutu za mikrobiologiju u Sarajevu potvrđeno je da je virusom novog gripa A (H1N1) zaraženo još šest osoba, čime je broj oboljelih u BiH povećan na 53.\n"U Institutu za mikrobiologiju u posljednja 24 časa analizirano je 12 uzoraka od kojih je šest bilo pozitivno. Tri osobe su iz Tuzle, dvije iz Mostara i jedna iz Sarajeva", rekla je za sutrašnje "Nezavisne novine" portparol Kliničkog centra Univerziteta u Sarajevu Biljana Jandrić.\nU Federaciji BiH (FBiH) oboljele su 42, a u Republici Srpskoj 11 osoba.\nDirektor Zavoda za javno zdravstvo Tuzlanskog kantona Nermina Mehinović potvrdila je da su u Tuzli zaraženi učenici Srednje muzičke škole, koji su bili na ekskurziji u Austriji i Slovačkoj.\nNa ekskurziju je putovao 21 učenik i nekoliko profesora koji će biti podvrgnuti kontroli epidemioloških službi. Učenici kod kojih je potvrđen novi grip biće izolovani i neće pohađati nastavu, kako bi bilo izbjegnuto širenje virusa.\nŠef Službe za epidemiologiju Zavoda za javno zdravstvo FBiH Jelena Ravlija izjavila je da se porast oboljelih može očekivati i u narednom periodu.\nZbog povećanja broja oboljelih od novog gripa i moguće epidemije Ministarstvo zdravlja FBiH obezbijedilo je novac i naručilo 30.000 vakcina protiv novog gripa, koje će građanima biti dostupne tek od Nove godine.\nPreporuka ljekara građanima je da se vakcinišu protiv sezonskog gripa, jer je ova vakcina dobra prevencija za novi grip. Pojedini kantoni još nisu snabdjeveni vakcinama za sezonski grip ili ih imaju u veoma malim količinama.


Ovu snažnu poruku poslao je u utorak srpski član Predsedništva BiH Milorad Dodik, ukazujući da je ključna borba bila da se ne promeni Ustav i pored brojnih pokušaja. Dodik je u utorak učestvovao na tribini u Beogradu "Republika Srpska - vraćanje otetih ustavnih nadležnosti", na kojoj su analitičari iz Srpske i Srbije izneli svoje viđenje aktuelnih događaja u BiH.\nOn je podsetio da je od 2006. počelo zaustavljanje prenosa nadležnosti, da je 56 službenika smenjeno da bi se došlo do navodne saglasnosti o formiranju Oružanih snaga BiH:\n- Od Oružanih snaga BiH nemamo ništa, tamo Srbi ne idu, fali 40 odsto Hrvata, a muslimani hoće da popune te kvote. Budžetska stavka u budžetu BiH je najveća za Oružane snage, iznosi 370 miliona KM, koja realno, nije nikakva vojska, ali je veliki potrošač - rekao je Dodik.\nOn je ukazao i da se gotovo nijedna odluka u Sarajevu nije donela voljom svih u BiH, i poručio da je to nemoguća država. Dodao je i da je napravljena ozbiljna istorijska greška time što je BiH očuvana kao jedna teritorija.\nI drugi učesnici skupa upozorili su da je Srpskoj tokom četvrt veka, po sistemu "skuvane žabe", oduzimana jedna po jedna nadležnost i upozorili da je sada na delu pokušaj zadavanja završnog udarca pod devizom "povratka nezavršenim poslovima u Bosni" i "jedinstvenog delovanja SAD i EU".\nŠef Predstavništva RS u Beogradu Mlađen Cicović istakao je da je inicijativa Srpske za vraćanje otetih ustavnih nadležnosti i povratak izvornom Dejtonskom sporazumu jedini put ka uspostavljanju vladavine prava i unutrašnjeg dijaloga kao osnova za opstanak BiH i budućnost RS u takvoj BiH.\nDiplomata Darko Tanasković ocenio je da je nova kampanja intenzivnog, koncentričnog i usredsređenog političkog i propagandno-medijskog pritiska na RS i Srbiju pružila dodatne potvrde o postojanju, već uočene prakse kontinuiranog nasilja koje nad Srbima od osamdesetih sprovodi takozvana međunarodna zajednica. Tanasković je istakao da prevashodno misli na SAD, Veliku Britaniju, Nemačku, a tek nešto manje izraženo, tu je i Francuska sa svojim satelitima u EU.\n- Mora se veoma oštro i argumentovano ići protiv teze da su Srbi ratnički narod, da je to u njihovoj prirodi i da razumeju samo jezik sile.\nU PETAK SEDNICA, "DAN D"\nKOLEGIJUM Narodne skupštine RS zakazao je za petak posebnu sednicu o vraćanju nadležnosti prenesenih na nivo BiH. Potpredsednik parlamenta Denis Šulić rekao je da će biti razmatran prenos nadležnosti u oblasti indirektnog oporezivanja, o pravosudnim institucijama BiH, kao i o prenosu nadležnosti sa RS na nivo BiH u oblasti odbrane i bezbednosti i Deklaracija o ustavnim principima.\nPolitikolog, akademik Nenad Kecmanović, ocenio je da ova sednica Srpsku ima istorijski značaj i predstavlja "dan D".\nMilorad Dodik Milorad Dodik vesti Republika Srpska\n23:00 DNEVNI HOROSKOP ZA UTORAK, 18. JANUAR: Blizanci imaju dovoljno energije za naporan period; Jarac radi previše rutinski\n22:57 RASTE POPULARNOST MERKELOVE: I dalje je omiljena nemačka političarka iako je u penziji\n22:54 ANTONIO GUTEREŠ APELUJE: Mora se pomoći zemljama u razvoju\nGENERALNI sekretar Ujedinjenih nacija Antonio Gutereš apelovao je danas na poslovne lidere da podrže zemlje u razvoju u trenutku kada im je potreban pristup vakcinama protiv kovida 19, pomognu u borbi protiv klimatske krize i reformi globalnog finansijskog sistema.


Britanka poziva na US open i pominje Novaka, Rodžera i Rafu - BIGportal.ba\nBritanka poziva na US open i pominje Novaka, Rodžera i Rafu\n9 Jula, 2020 9 Jula, 2020 066\nNekadašnja britanska teniserka Anabel Kroft govorila je o “velikoj trojci” i (ne)mogućnosti da se ove godine odigra US open.\nOna je istakla turnir “Bitka Britanaca” kao primer odgovornog ponašanja tokom turnira.\n“Da sam i dalje aktivna spremala bih se za US open narednog meseca. Time što sam bila deo ‘Bitke Britanaca’ u Nacionalnom teniskom centru prošle nedelje videla sam sve mere koje su preduzete kako bi takmičenje prošlo lagano i to mi je potvrdilo da tenis može da se igra u ovim ekstremnim vremenima”, rekla je Kroft za “Tennis365”.\nNa pomenutom turniru učestvovao je i Endi Mari, a Kroft veruje da on i članovi “velike trojke” nemaju zbog čega da brinu.\n“Prazne tribine na US openu će biti čudne, ali videli smo Endija Marija na terenu prošle nedelje i niko mu nije aplaudirao, skandirao… Svi su gledali preko TV-a i uživali. Tamo je bio trostruki Grend slem šampion, dvostruki osvajač zlatne medalje na Olimpiskim igrama, koji je davao sve od sebe“, kaže Kroft i ističe:\n“Rodžer Federer, Rafael Nadal i Novak Đoković ceo život igraju tenis i oni su većinu juniorskih karijera proveli igrajući bez publike, gde su ih gledali samo njihovi roditelji. Takođe oni često treniraju bez da ih iko gleda i kada ste surovi takmičar onda vas ne zanima da li je publika tu kada izađete na teren i krenete da igrate”.\n“Koliko sam čula, planiraju da na US openu zdravlje i bezbednost stave ispred svega kako bi omogućili igračima da igraju u bezbednim uslovima. Da sam ja igrač i da znam da su sve mere predostrožnosti preduzete, onda bih preuzela odgovornost za sopstveno zdravlje i uradila sve što je potrebno da odem i igram”, objasnila je 53-godišnja Britanka.\nKružni tok kod Lesnine biće završen za petnaestak dana\nAkcija punjenja klime u Nuić servisu Banja Luka


i2 Space obuke: Grafički dizajn za preduzetnike i Osnove 3D Štampanja\n• Osnove 3D Štampanja (predavač: Vukašin Rakočević) – 06. i 07. jul 2020. godine sa početkom u 10.00 časova;\n• Grafički dizajn za preduzetnike (predavač: Dejan Jočić) - 08. jul sa početkom u 10.00 časova, 09. i 10. jul 2020. godine sa početkom u 13.00 časova.\nObuke su kreirane tako da podstaknu kreativnost i ojačaju samopouzdanje kod polaznika da i u ovom segmentu razvoja vlastitog biznisa ili projekata mogu da se oslone na svoje snage.\nGrafički dizajn za preduzetnike – cilj ove obuke je upoznavanje učesnika sa osnovnim postulatima grafičkog dizajna, osnovama rada u Photoshop-u (i/ili njegovom besplatnom surogatu na web-u - www.photopea.com) kako bi kroz primjenu stečenih znanja, kroz praktični dio ovog treninga, razvili koncept vizuelnog identiteta svojih projekata za štampane i digitalne medije. Preporučena literatura i linkovi ka besplatnim resursima na internetu ohrabriće polaznike da nastave sa usavršavanjem stečenog znanja.\nOsnove 3D Štampanja – cilj ove obuke je da polaznici upoznaju svijet 3D-a, kao i kako da se iskoristi 3D tehnologija za njihove profesionalne poduhvate. 3D štampač polaznicima otvara neograničene mogućnosti učenja i pruža mogućnost eksperimentisanja sa idejama, proširujući i povećavajući svoju kreativnost. Takođe, obuka promoviše i vještine rješavanja problema koristeći se modernim tehnologijama. Polaznici će steći znanje o načinu korišćenja 3D štampača, kao i o osnovama 3D modelinga, koji će po završetku obuke biti u mogućnosti da sam stvori 3D model u odgovarajućem programu i kasnije taj model odštampa.\nObuke se realizuju u okviru projekta “Samozapošljavanje i socijalno preduzetništvo za mlade”, a namijenjene su prije svega mlađoj populaciji, studentima i preduzetnicima koji u svom dosadašnjem obrazovanju nisu imali priliku da se upoznaju sa metodama 3D štampanja i kreiranja grafičkog sadržaja medijske komunikacije sa tržištem. Dobrodošli su i svi oni koji žele da svoje postojeće znanje iz ove oblasti usavrše i unaprijede.\nRok za prijavu je 02. jul 2020. godine.\nOnline prijavni formular možete pronaći OVDJE.\nZa više informacija o obukama i mogućnostima učešća možete nam se obratiti mejlom na i2spacepg@gmail.com ili putem telefona na 020/207-130.\nMore in this category: « i2 Space obuka: Osnove 3D Štampanja\tKonkurs za posao – Projektni koordinator »


Snimak koji je objavio "bljesak.info" prikazuje svadbeni salon koji je ispunjen gostima.\nČini se da su ignorisali nalepnicu na vratima na kojoj je napisano da je objekat privremeno zatvoren sa potpisom inspekcije Mostara, dodaje pomenuti portal, prenosi ATV.\nPOJAČANE KONTROLE I U NAREDNOM PERIODU Ugostitelji u Srpskoj kažnjeni sa 102.250 evra\nINSPEKCIJA POJAČAVA KONTROLE Provera nošenja maski u objektima, poštovanja fizičke distance i obavezne dezinfekcije\nInspekcija u kafićima, autobusima i vrtićima kontroliše mere u doba korone, izrečena TEK JEDNA KAZNA\nU OŠTEĆENOJ AMBALAŽI, MENJANI ROKOVI TRAJANJA Inspektori otkrili 4,6 tona neispravne hrane\nTokom protekla 24 časa, u Bosni i Hercegovini od korona virusa oporavilo se 210 osoba, dok je zabeleženo 999 novozaraženih.\nZbog problema sa povišenim šećerom Almir Čehajić Batko je večeras iz pritvora prevezen u sarajevsku Opštu bolnicu "Abdulah Nakaš", potvrdio je njegov advokat Omar Mehmedbašić.\nPredsednik DNS Nenad Nešić izjavio je da ostavku na mesto v.d. direktora „Puteva Republike Srpske“ nije podneo pod pritiscima.\nKantonalni sud u Sarajevu odredio je jednomesečni pritvor Almiru Čehajiću Batku zbog opasnosti da bi osumnjičeni boravkom na slobodi mogao ponoviti krivično dela, potvrdio je advokat optuženog Omar Mehmedbašić.\nGDE JE MILORAD DODIK TU JE MOĆ Lider SNSD podjednako važan na svim funkcijama\nBio premijer, predsednik ili član Predsedništva Bosne i Hercegovine, Milorad Dodik svojim dolaskom svaku instituciju učini presudno važnom i neizostavnom u svim političkim pitanjima.\nDirektor Policije Republike Srpske Siniša Kostrešević rekao je da je svrha kažnjavanja građana koji ne poštuju mere Republičkog štaba za vanredne situacije to da budu zaštićeni zdravlje i životi ljudi u Srpskoj.\nŽena pala sa 7. sprata i poginula, policija obezbeđuje lokaciju\nŽenska osoba je smrtno stradala nakon pada sa 7. sprata zgrade u zeničkom naselju Mokušnice.\nUbio mu oca u Beogradu, sada pucao i na sina\nPolicija u Bijeljini uhapsila je Elvira Salkića nakon što je pokušao ubiti Damira Beganovića (32) i njegove prijatelje u Bijeljini.\nPredsednik Vlade Republike Srpske Radovan Višković rekao je za RTRS da svi građani moraju da poštuju mere donesene s ciljem sprečavanja širenja korona kako ne bismo došli u situaciju koju smo imali tokom proleća.\nDve osobe su povređene u saobraćajnoj nesreći koja se večeras dogodila u mestu Sarači nadomak Kalesije, potvrđeno je iz Uprave policije Ministarstva unutrašnjih poslova Tuzlanskog kantona.


Otvoren poziv za drugi Globalni DIZAJNATON na temu "Klimatske promene i hrana" - Mingl\nOtvoren poziv za drugi Globalni DIZAJNATON na temu "Klimatske promene i hrana"\nU subotu, 16. novembra, od 10 do 18 sati, osnovci od 9 do 13 godina, dizajnirace kreativna ekološka rešenja na temu Hrana i klimatske promene pomocu novih tehnologija u prostorijama Nove Iskre (Cara Uroša 18), u organizaciji KidHub-a.\nGlobalni Decji dizajn maraton – Dizajnaton (Global Children’s Designathon) ove godine istovremeno se dešava u 40 zemalja, a ove godine ce se drugi put održati i u Beogradu. Medju 1200 mališana iz citavog sveta, ovog puta naci ce se i tridesetoro dece iz Srbije.\nNa ovom takmičenju, deca ce raditi u malim timovima i svoja rešenja kreirati pomocu elektro-komponenti, programiranja sa Micro:bit-om uz upotrebu i razlicitih kreativnih materijala, a sa njima ce raditi edukatori iz oblasti dizajna, ekologije i održivog razvoja i novih tehnologija.\nTakmicenje se odvija u skladu sa jedinstvenom mejker metodologijom Dizajnatona, koja decu širom sveta priprema da dizajniraju buducnost, uceci ih da koriste svoju kreativnost i nove tehnologije. Po završetku Dizajnatona, deca ce svoja rešenja imati priliku da predstave pred strucnim žirijem koji cine osobe iz sveta obrazovanja, održivog razvoja, društvenog preduzetništva, IT sektora i medija, nakon cega ce biti nagracena tri najbolja eko rešenja.\nPrijave za besplatni Globalni Dizajnaton su otvorene do 7. novembra, a roditelji dece koja žele da ucestvuju u ovom jedinstvenom takmicenju, potrebno je da popune upitnik koji mogu pronaci na ovom linku. Dodatne informacije se mogu dobiti na 064 138 96 16 ili na office@kidhub.rs\nDesignathon Works Ⓡ je mejker edukativni program iz Holandije koji podstice razvoj preduzetnickih veština dece uzrasta od 7 do 18 godina s ciljem kreiranja inovativnih ekoloških rešenja strukturisanih oko UN globalnih ciljeva održivog razvoja pomocu novih tehnologija.\nDonator dogadjaja je Svetski fond za prirodu - WWW Adria, a realizuje se u saradnji sa Ambasadom Kraljevine Švedske, Coca Cola Hellenic, Kreativni centar, Dexy Co, Nova Iskra i uz podršku Kabineta ministra za inovacije i tehnološki razvoj.


“Patrija” se ruši, niče novi tržni centar - NORMALA.ba\nU Prijedoru je počelo rušenje i demontaža bivše Robne kuće “Patrija”, jednog od simbola ovog grada.\nNovi vlasnik “Patrije”, preduzeće “MG Mind” iz Mrkonjić Grada najavio je ranije da će ovaj objekat u centru grada do jeseni ove godine transformisati u moderan tržni centar. Izvođač radova je prijedorsko preduzeće “Unijat – M”, a investitor mrkonjićki “MG Mind”. Rok za završetak radova je 60 dana.\n“Patrija” je otvorena prije 40 godina i poslovala je u okviru prijedorskog preduzeća “Trgoprodaja”, čije su vlasničke transformacije i imovinsko-pravni odnosi godinama predmet sudskih procesa i koja je jedan od deset najvećih poreskih dužnika u Republici Srpskoj, piše portal prijedor24.\n← Bihaćki aerodrom postaje realnost\nKome smeta Milan Radović u DNS-u? →\nDrama u Sarajevu: Građani spriječili izgradnju parkinga i uništenje parka\n31.08.2018 normala Komentari isključeni za Drama u Sarajevu: Građani spriječili izgradnju parkinga i uništenje parka\nProizvođači policijske i vojne opreme podržavaju zahtjev Sindikata policije KS\n12.08.2018 normala Komentari isključeni za Proizvođači policijske i vojne opreme podržavaju zahtjev Sindikata policije KS


Tanjug 26. maja 2022. 12:59\nSARM EL ŠEIK – Direktor preduzeća Aerodromi Srbije Mihajlo Zdravković izjavio je da je niški aerodrom spreman za prihvat novih letova, posebno do Šarm el Šeika i dodao da će egipatski avio-prevoznik u tom pravcu ubrzo napraviti i prve formalne korake.\n„Ako se sve bude odvijalo kako treba, realno je očekivati da Niš direktnu avio-liniju do Šarm el Šeika dobije naredne godine“, rekao je Zdravković za Tanjug nakon razgovora sa egipatskim zvaničnicima – ministrom za civilno vazduhoplovstvo i direktorom Er Kaira, a koje je ocenio kao veoma pozitivne.\nEgipatski zvaničnici su, kako kaže, potvrdili zainteresovanost za uspostavljanje avio-linije Niš – Šarm el Šeik.\n„Sada je neophodno da se vazduhoplovne vlasti dveju zemalja sastanu i dogovore o eventualnom proširenju saradnje, definisane bilateralnim sporazumom“, naveo je Zdravković.\nDodao je da se sada očekuje da egipatske vlasti podnesu i formalni zahtev kako bi dobili neophodne dozvole.\n„Formalni zahtev će podneti u najkraćem roku, navešće kakvu frekvenciju žele, da li tokom cele godine ili samo u letnjem periodu i na osnovu toga će nadležne institucije odlučivati dalje“, rekao je i dodao da će nakon toga uslediti mohućnost uspostavljanja redovne ili čarter linije.\nEgipatski zvaničnici žele da povećaju broj operacija prema Srbiji, koje će dovoditi turiste u ovaj azijski deo Egipta, koji nije samo svetski poznata turistička destinacija već i veliki kongresni centar u kojem i UN organizuju skupove, rekao je Zdravković i podetio da je Niš ove godine prvi put dobio direktnu vezu sa Egiptom, čarter do Hurgade.\nZdravković je bio deo delegacije Grada Niša, koja je prethodnih dana imala brojne sastanke sa predstavnicima Južnog Sinaja, na kojima su predstavljali potencijale regiona u oblasti turizma, kulture, obrazovanja, nauke i tehnologije.\nGradonačlenica Dragana Sotirovski i guverener Južnog Sinaja Haled Fuda, koji je među najtucijajnijim političkim ličnostima Egipta i domaćin srpskoj delegaciji, potpisali su Sporazum o saradnji i bratimljenju dva grada.\nSotirovski je ranije, nakon potpisivana sporazuma, rekla za Tanjug da je egipatska strana vrlo zainteresovana za sarađu sa našim naučno-tehnološkim parkom, za izgradnju smart sitija u Šarm el Šeiku, kao i za mogućnost studiranja na Medicinskom fakltetu u Nišu.\nDodala je da je našoj strani, kao što je i egipatskim zvaničnicima želja da u Egipat dolaze turisti iz Srbije, cilj da što više Egipćana poseti Srbiju i da im otkrijemo Niš, kao što je to učinjeno i sa Tunišanima.\nOrganizatori boravka delegacije iz Niša, guvernorat Južnog Sinaja i ambasada Egipta u Beogradu, ocenjuju da je poseta koju su, inače, pratile brojne TV ekipe iz Kaira, prilika da se Srbija i njeni potencijali promovišu i van afričkog dela Egipta.\nU Egiptu je boravila delagacija koju je činila gradonacelnica Niša sa saradnicima, direktori Aerodroma Srbije i Naučno-tehnološkog parka i Kancelarije za lokalni ekonomski razvoj.\nTakođe, tu su i privrednici iz Niša, direktor i predsednik parlamenta Regionalne privredne komore, kao i predstavnici turističkih agencija i organizacja Niša i Sokobanje.\nEgipatski zvaničnici podsećaju da Šarm el Šeik nije samo mondenska destinacija koja privlači turiste iz čitavog sveta tokom 365 dana, jer su plivanje ili ronjenje na koralnim plažama ili u prirodnim akvarijumima punim zadivljujuće tropske flore i faune, jedinstven doživljaj.\nOn je i istorija i tradicija, a Južni Sinaj na kojem se nalazi, kao i manastir Svete Katarine, jedan od najstarijih na svetu. Podginut na biblijskom mestu koje je posećivao i Sveti Sava, svedočanstvo o viševekovni vezama srpskog i egipatskog naroda.\nZdravković dodaje da su spremni za širenje mreže destinacija i podseća da gradajni iz Niša već mogu direktno da lete do Kelna, Frankfurta, Ljubljane, Istanbula i Beograda nacioanlnom avio-kompanijom.\nOd 15. juna ka Tivtu i Atini, a od kraja meseca čarterima do Alanje, Antalije i Hurgade.\nViz er spaja Niš i Malme, Dortmund, Memingen, Bazel Miluz, Beč, a Rajaner Stokholm Arlanda, Milano Bergamo, Maltu i Beč.\nNiš će od 1. juna biti povezan sa Krfom, rekao je Zdravković, direktor Aerodromi Srbija, čiji je plan da preuzme upravljanje nad svim malim aerodrmima u vlasništvu Republike Srbije kako bi država ulagala u infrastrukturu, a aero-klubovi u školovanje i opremu.\nPodsetio je da je u Srbiji registovano više od 30 aerodroma, ali da nisu svi u vlasništvu države, te da je preduzeće na čijem je čelu osnovano 2016, kao i da je pravi oblik dobilo 2019. otvaranjem aerodroma Morava.


Politika kvaliteta | Institut "Kemal Kapetanović" Univerziteta u Zenici\nMisija Instituta “Kemal Kapetanović” u Zenici je pružanje pouzdanog kvaliteta kompletnih usluga našim korisnicima – pomoć pri odabiru usluga uz davanje stručnih savjeta u oblasti ispitivanja i kontrole kvaliteta različitih materijala i proizvoda, kalibracije i verfikacije određenih ispitnih uređaja i mjerila. Svojim aktivnostima kroz naučnu i stručnu podršku, Institut pomaže razvoju novih znanja, uključivanjem u savremena istraživanja i projekte, te stvara buduće lidere u razvoju privrede i na taj način doprinosi jačanju i razvoju našeg Kantona i šireg regiona. Poduzima aktivnosti na saradničkim projektima koji nude mogućnosti za saradnju sa industrijskim, naučnim i akademskim sektorom.\nInstitut “Kemal Kapetanović” u Zenici sa više od pola vijeka uspješnog rada i postojanja, i dalje će biti vrhunska istraživačka ustanova koja bi u narednih 10 godina trebala postati vodeći nacionalni prepoznatljiv centar u istraživanjima i apliciranju na međunarodne projekte u oblastima temeljenim na naučnim područjima iz djelokruga rada Instituta. Svoje djelovanje Institut temelji na društveno odgovornom timskom radu, brigom nad zahtjevima korisnika usluga i zaposlenicima Instituta, te će i dalje biti pokretač i nosilac razvoja i primjene modernih tehnologija i materijala, kontrole kvaliteta proizvoda pri uvozu i izvozu, te konsalting usluga firmama u našem regionu. Pored navedenog, Institut će aktivno raditi na tome, da u svom sastavu ima nekoliko državnih mjeriteljskih laboratorija, čime će doprinijeti značaju našeg Kantona i šire, te da bude podrška Univerzitetu u Zenici u stvaranju uvjeta za kvalitetnu praktičnu edukaciju studenata i mladih stručnjaka. Dugogodišnje iskustvo u sistemu upravljanja kvalitetom i dobra laboratorijska praksa u akreditovanim laboratorijama Instituta, koje imaju certifikate od strane nacionalnog tijela za akreditiranje B A T A, daju realne mogućnosti da usluge koje pružaju akreditovane laboratorije Instituta budu prihvaćene u svim zemljama Evropske unije i šire. U narednom periodu Institut će poduzeti korake na sticanju akreditacija za ispitiivanje zagađenosti zraka, tla i vode, te za ispitivanja metalnih materijala bez razaranja.\nNamjeru da zadržimo značajno mjesto unutar Univerziteta u Zenici, ali i vodeću ulogu u BiH i šire, ostvarit ćemo:\nkontinuiranim poboljšavanjem u oblasti naučnoistraživačkog rada i kod pružanja različitih usluga, kako bi se očuvalo stečeno povjerenje stalnih, ali i proširio krug potencijalnih kupaca;\npridržavanjem dobre stručne prakse i kvaliteta kod pružanja svih usluga, a prvenstveno usluga ispitivanja i kalibracija;\nrealizovanjem standardnih laboratorijskih usluga i izvođenjem aktivnosti u dogovorenim rokovima i kvalitetno, svaki put;\nuspostavljanjem, održavanjem i neprekidnim poboljšavanjem sistema upravljanja kvalitetom, prvenstveno u laboratorijama u skladu sa važećim izdanjem standarda BAS EN ISO/IEC 17025, vodeći računa da je on zastupljen i u ostalim organizacionim jedinicama unutar Instituta do tog stepena da ne ugrožava poslovanje onih kod kojih je sistem upravljanja kvalitetom već potvrđen;\nzadovoljavajući zahtjeve akreditacionog tijela BATA (Institut za akreditiranje BiH);\ndosljednom implementacijom dokumenata sistema upravljanja u praksi, od strane svih zaposlenika Instituta;\naktivnim planskim i efikasnim korištenjem raspoloživih resursa, usmjerenih ka unapređenju kvaliteta, uz minimalne troškove procesa rada i poslovanja;\nobezbjeđenjem svih neophodnih resursa – vodeći računa o boljoj opremljenosti organizacionih jedinica i laboratorija, angažovanju kompetentnog osoblja na svim nivoima, kontinuiranoj edukaciji zaposlenika i motivisanosti istih.\nInstitut je ponosan na brend i ime »Kemal Kapetanović« i istoriju bivstvovanja više od pola vijeka te na brojne prilike koje se nude u našem okruženju.


POSLE OSAM GODINA U POLUFINALU ROLAN GAROSA: Kvitova bez mnogo problema pobedila Zigemund | Novosti.RS\nPOSLE OSAM GODINA U POLUFINALU ROLAN GAROSA: Kvitova bez mnogo problema pobedila Zigemund\n07. 10. 2020. u 15:53\nČEŠKA teniserka Petra Kvitova plasirala se u polufinale Rolan Garosa, pošto je pobedila Lauru Zigemund iz Nemačke sa 6:3, 6:3.\nKvitova, sedmi nosilac turnira, do pobede nad 66. igračicom sveta, stigla je za sat i 18 minuta igre.\nČehinja je ovom pobedom izjednačila svoj najbolji rezultat na Rolan Garosu, pošto je prethodno do polufinala stigla i 2012. godine\nU polufinalu će igrati protiv pobednice meča između Amerikanki Danijele Rouz Kolins i Sofije Kenin.\nISPRAVIĆU SVE: Đoković danas igra sa Karenjo-Bustom, NJujork još u mislima!\n07. 10. 2020. u 08:35 >> 10:16\nZapratite Novosri sport na Fejsbuku\nRolan Garos tenis Petra Kvitova Laura Zigemund\n24 VUČIĆ OTVARA JOŠ JEDNU FABRIKU DO KRAJA APRILA: Značajna investicija u našu zemlju, biće u opštini sa velikom nezaposlenošću


Vidić se vraća među Orlove?\nsubota, 29 novembar 2014 09:45\nBivši kapiten reprezentacije razgovaraće sa čelnim ljudima FSS u Milanu. "Ko zna šta će posle toga odlučiti, možda se i vrati u reprezentaciju", izjavio je Silvano Martina, menadžer igrača Intera\nDirektor reprezentacije Savo Milošević nedavno je pokrenuo priču o povratku Nemanje Vidića u reprezentaciju Srbije, novi selektor Radovan Ćurčić rado je prihvatio i "pogurao", a ona bi zaista mogla da dobije srećan kraj.\nObojica veruju da bi Vidić povratkom u reprezentaciju i autoritetom pomogao Srbiji da se plasira na Evropsko prvenstvo. Milošević i Ćurčić sastaće se uskoro sa Vidićem.\n- "Siguran sam da će ih Nemanja lepo dočekati u Milanu. Videće se oči u oči. Ko zna šta će on posle toga odlučiti...\nMožda Nemanjin odgovor bude i pozitivan", izjavio je za "Kurir" Silvano Martina.\nVidićev menadžer ne isključuje mogućnost da bi posle tri godine pauze bivši kapiten mogao da se vrati u nacionalni tim.\n- "Zanima vas hoće li Nemanja igrati za reprezentaciju. E pa, ne znam! Nemam ideju šta Nemanja misli o tome. Uglavnom, nas dvojica kad se vidimo, ne razgovaramo o tome. Mogu da vam kažem da on prati igre reprezentacije, a šta misli o povratku, ne znam. Ne znam ni da li je Nemanja definitivno završio sa reprezentacijom. Stvarno ne znam", dodao je Martina.\nNemanja Vidić oprostio se od dresa Srbije 11. oktobra 2011. nakon poraza od Slovenije u kvalifikacijama za Evropsko prvenstvo, kada je promašio jedanaesterac.\nImamo 2159 gostiju na mreži